***Suvestinė redakcija nuo 2017-01-01 iki 2018-08-21***

*Nutarimas paskelbtas: Žin. 2004, Nr. , i. k. 1041100NUTA00000634*

**LIETUVOS RESPUBLIKOS VYRIAUSYBĖ**



**N U T A R I M A S**

**DĖL BEŠEIMININKIO, KONFISKUOTO, VALSTYBĖS PAVELDĖTO, VALSTYBEI PERDUOTO TURTO, DAIKTINIŲ ĮRODYMŲ, LOBIŲ IR RADINIŲ PERDAVIMO, APSKAITYMO, SAUGOJIMO, REALIZAVIMO, GRĄŽINIMO IR PRIPAŽINIMO ATLIEKOMIS TAISYKLIŲ PATVIRTINIMO**

2004 m. gegužės 26 d. Nr. 634

Vilnius

*Pakeistas teisės akto pavadinimas:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Pakeistas teisės akto pavadinimas:*

*Nr. ,
2015-03-13,
paskelbta TAR 2015-03-19, i. k. 2015-03963*

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 5 straipsnio 2 dalimi ir Lietuvos Respublikos civilinio kodekso 4.58, 4.62 ir 4.63 straipsniais, Lietuvos Respublikos Vyriausybė nutaria:

*Preambulės pakeitimai:*

*Nr. ,
2016-01-06,
paskelbta TAR 2016-01-12, i. k. 2016-00540*

1. Patvirtinti Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisykles (pridedama).

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2015-03-13,
paskelbta TAR 2015-03-19, i. k. 2015-03963*

2. Įpareigoti:

2.1. Valstybinę mokesčių inspekciją prie Lietuvos Respublikos finansų ministerijos – patvirtinti su bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimu, apskaitymu, saugojimu, realizavimu, grąžinimu ir pripažinimu atliekomis susijusių dokumentų formas.

2.2. Nacionalinę žemės tarnybą prie Žemės ūkio ministerijos ir centralizuotai valdomo valstybės turto valdytoją – patvirtinti su jiems perduodamo (perduotino) turto perdavimu, įvertinimu ir apskaita susijusių dokumentų formas.

2.3. Valstybės ir savivaldybių institucijas, šio nutarimo ir juo patvirtintų taisyklių nustatytais atvejais ir tvarka atliekančias atitinkamas funkcijas, – *mutatis mutandis* naudoti Valstybinės mokesčių inspekcijos prie Lietuvos Respublikos finansų ministerijos patvirtintas su bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimu, apskaitymu, saugojimu, realizavimu, grąžinimu ir pripažinimu atliekomis susijusių dokumentų formas, atsižvelgiant į atliekamų funkcijų ar šių institucijų veiklos specifiką.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

3. Pripažinti netekusiais galios:

3.1. Lietuvos Respublikos Vyriausybės 1990 m. spalio 4 d. nutarimą Nr. 305 „Dėl konfiskuoto turto realizavimo ir kontroliuojančiųjų organizacijų skatinimo“ (Žin., 1990, Nr. 30-733);

3.2. Lietuvos Respublikos Vyriausybės 1992 m. liepos 1 d. nutarimą Nr. 510 „Dėl kontroliuojančiųjų organizacijų darbuotojų skatinimo tvarkos“ (Žin., 1992, Nr. 25-759).

4. Šis nutarimas, išskyrus 2 punktą, įsigalioja nuo 2004 m. liepos 1 dienos.

MINISTRAS PIRMININKAS ALGIRDAS BRAZAUSKAS

FINANSŲ MINISTRAS ALGIRDAS BUTKEVIČIUS

PATVIRTINTA

Lietuvos Respublikos Vyriausybės

2004 m. gegužės 26 d. nutarimu Nr. 634

**BEŠEIMININKIO, KONFISKUOTO, VALSTYBĖS PAVELDĖTO, VALSTYBEI PERDUOTO TURTO, DAIKTINIŲ ĮRODYMŲ, LOBIŲ IR RADINIŲ PERDAVIMO, APSKAITYMO, SAUGOJIMO, REALIZAVIMO, GRĄŽINIMO IR PRIPAŽINIMO ATLIEKOMIS TAISYKLĖS**

*Pakeistas priedo pavadinimas:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2015-03-13,
paskelbta TAR 2015-03-19, i. k. 2015-03963*

**I. BENDROSIOS NUOSTATOS**

1. Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklėse (toliau – šios Taisyklės) vartojamos sąvokos:

**Administracinis statinys** – valstybės ar savivaldybės institucijos, įmonės, įstaigos, organizacijos ar kito juridinio asmens administracinis pastatas; biuro, kontoros ar kitas administracinės paskirties pastatas.

**Brangakmeniai** – natūralūs apdirbti ir neapdirbti brangieji akmenys: deimantai, smaragdai, rubinai, safyrai, kiti juvelyriniai bei puošnieji akmenys, organinės kilmės brangakmeniai (išskyrus gintarą) pagal Juvelyrinių akmenų, sidabro dirbinių, deimantų ir perlų tarptautinės konfederacijos (CIBJO) patvirtintą klasifikaciją, deimantų laužas ir atliekos.

**Gyvenamasis statinys** – gyventi pritaikytas pastatas, kuriame daugiau kaip pusė naudingojo ploto yra gyvenamosios patalpos.

**Grąžinimas** – mokesčių inspekcijoje apskaityto turto atidavimas savininkui.

**Greitai gendantis turtas** – žemės ūkio ir maisto produktai, gėlės, gyvūnai ir kitas turtas (išskyrus šių Taisyklių 103 punkte nurodytą turtą), kuriam laikyti ir gabenti reikia tam tikrų specialių sąlygų, kad jis išliktų tos pačios vertės ir kokybės, atitinkančios teisės norminių aktų reikalavimus. Greitai gendantis turtas nurodytas Greitai gendančio turto sąraše, patvirtintame Valstybinės maisto ir veterinarijos tarnybos direktoriaus 2005 m. sausio 27 d. įsakymu Nr. B1-62 „Dėl Greitai gendančio turto sąrašo patvirtinimo“. Šiose Taisyklėse greitai gendančiam turtui prilyginama mediena ir jos produktai, kurie, neprarasdami vertės, įprastomis sąlygomis gali būti laikomi ne ilgiau kaip 30 dienų nuo jų pagaminimo, taip pat kuras, kuris, kad neprarastų vertės, turi būti laikomas ir gabenamas tam tikromis specialiomis sąlygomis.

**Konfiskuotas turtas** – priverstinai ir neatlygintinai už padarytus teisės pažeidimus valstybės nuosavybėn paimtas daiktas (jo dalis) ar kitas turtas, kuris buvo teisės pažeidimą padariusio asmens nuosavybė arba turi būti konfiskuotas Lietuvos Respublikos įstatymų nustatytais atvejais, nors ir nėra teisės pažeidimą padariusio asmens nuosavybė.

**Mažavertis turtas** – turtas, kurio vertė mažesnė kaip 15 eurų.

**Mokesčių inspekcija** – apskrities valstybinė mokesčių inspekcija, kurios aptarnaujamoje teritorijoje yra valstybei perduotinas turtas.

**Perdavimas patikėjimo teise** – valstybei nuosavybės teise priklausančio turto, apskaityto mokesčių inspekcijoje pagal šias Taisykles, perdavimas valdyti, naudoti ir disponuoti juo patikėjimo teise šiose Taisyklėse nurodytoms valstybės arba savivaldybių institucijoms, įmonėms, įstaigoms, organizacijoms.

**Pinigai** – eurai ir užsienio valiuta.

**Praba** – tarptautinės standartizacijos organizacijos (ISO) arba Lietuvos Respublikos teisės aktų nustatyta tvarka nustatytas standartas, kuris rodo lydinio, iš kurio pagamintas gaminys, vertingumą ir santykinį tauriųjų metalų kiekį lydinio masės tūkstantyje dalių. Šio santykio ženklas įspaudžiamas gaminyje.

**Realizavimas** – turto pardavimas konkurse ar elektroniniame konkurse, elektroninėje parduotuvėje, pardavimas per įmones, su kuriomis mokesčių inspekcija konkurso būdu yra sudariusi valstybei perduotino turto realizavimo sutartis, perdavimas patikėjimo teise ar realizavimas kita įstatymų nustatyta tvarka.

**Rinkos vertė** – apskaičiuota pinigų suma, už kurią galėtų būti parduotas turtas vertinimo dieną, sudarius tiesioginį komercinį sandorį tarp norinčių turtą parduoti ir norinčių turtą pirkti asmenų po šio turto tinkamo pateikimo į rinką, jeigu abi sandorio šalys veiktų dalykiškai, be prievartos ir nesąlygojamos kitų sandorių bei interesų.

**Saugojimo išlaidos** – saugotojo sąnaudos, patirtos saugant jam patikėtą turtą.

**Specialios paskirties objektai** – apskaitos dokumentuose neapskaityti elektros tinklai, dujotiekiai, vandentiekio inžineriniai tinklai, inžineriniai statiniai ir įrenginiai; objektai, kurių paėmimas, apskaita, saugojimas, realizavimas, grąžinimas ir pripažinimas atliekomis (sunaikinimas) reglamentuojamas kituose Lietuvos Respublikos teisės aktuose.

**Statinys** – visa tai, kas sukurta statybos darbais naudojant statybos produktus ir tvirtai sujungta su žeme. Tai pastatai ir inžineriniai statiniai, taip pat statinių priestatai, antstatai ar jų dalys, įrenginių, technologinių inžinerinių sistemų ir statinio inžinerinių sistemų statybinės konstrukcijos.

**Strateginės prekės** – Lietuvos Respublikos strateginių prekių kontrolės įstatyme apibrėžtos dvejopo naudojimo prekės ir technologijos ir (arba) karinė įranga, taip pat paslaugos, susijusios su šiomis prekėmis.

**Taurieji metalai** – įvairaus pavidalo auksas, sidabras, platinos grupės metalai (rutenis, rodis, paladis, platina, osmis ir iridis): jų lydiniai, žaliava, pusfabrikačiai, pramoniniai gaminiai, jų laužas ir atliekos, cheminiai junginiai.

**Transporto priemonės identifikavimas** – transporto priemonės gamintojo jai suteikto ženklų derinio (VIN kodo) ir kitų Lietuvos Respublikos kelių transporto priemonių registro nuostatuose, patvirtintuose Lietuvos Respublikos Vyriausybės 2005 m. lapkričio 28 d. nutarimu Nr. 1286 „Dėl Lietuvos Respublikos kelių transporto priemonių registro įsteigimo ir jo nuostatų patvirtinimo“, ir Lietuvos Respublikos traktorių, savaeigių ir žemės ūkio mašinų ir jų priekabų registro nuostatuose, patvirtintuose Lietuvos Respublikos Vyriausybės 2006 m. kovo 14 d. nutarimu Nr. 247 „Dėl Lietuvos Respublikos traktorių, savaeigių ir žemės ūkio mašinų ir jų priekabų registro įsteigimo ir jo nuostatų patvirtinimo“, nurodytų transporto priemonės identifikavimo (tapatumo) duomenų nustatymas.

**Turtą realizuojanti įmonė** – įmonė, kuri pagal šių Taisyklių nuostatas realizuoja valstybei perduotiną turtą.

**Turto arba verslo vertintojas** – Lietuvos Respublikos turto ir verslo vertinimo pagrindų įstatymo 2 straipsnio 17 dalyje nurodytas asmuo.

**Valstybei perduotinas turtas** – bešeimininkis, konfiskuotas, valstybės paveldėtas, valstybei perduotas turtas, radinys, lobio dalis, priklausanti valstybei, daiktai, turintys reikšmės nusikalstamos veikos tyrimui ir nagrinėjimui, daiktai, kurie buvo administracinio nusižengimo padarymo įrankis ar tiesioginis objektas arba yra reikšmingi administracinio nusižengimo tyrimui ir bylos nagrinėjimui (toliau – daiktiniai įrodymai), realizuojami ar pripažįstami atliekomis pagal šių Taisyklių nuostatas.

**Valstybės paveldėtas turtas** – Lietuvos Respublikos civilinio kodekso nustatytais pagrindais paveldėjimo teise valstybei perėjęs mirusio asmens turtas.

**Vertė** – turto naudingumo matas, nustatytas tam tikru laiku pagal atitinkamą vertinimo metodiką.

**Vertinimas** – nešališkas turto vertės apskaičiavimas, apimantis vertinamo turto aprašymą, vertintojo nuomonę apie turto būklę, jo tinkamumą naudoti ir tikėtiną piniginę vertę rinkoje.

**Viešojo naudojimo statinys** – viešbučiai ar kiti trumpalaikio apgyvendinimo pastatai; didmeninės ir mažmeninės prekybos pastatai; oro uostai, geležinkelio, autobusų keleivių stoties pastatai; pramoginių renginių statiniai; švietimo, gydymo ir slaugos įstaigų pastatai; maldos namų ir kitokios religinės veiklos pastatai.

Kitos šiose Taisyklėse vartojamos sąvokos apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Lietuvos Respublikos centralizuotai valdomo valstybės turto valdytojo įstatyme, Lietuvos Respublikos žemės įstatyme, Lietuvos Respublikos valstybei ir savivaldybėms priklausančių akcijų privatizavimo įstatyme.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2014-11-26,
paskelbta TAR 2014-11-28, i. k. 2014-18095*

*Nr. ,
2015-03-13,
paskelbta TAR 2015-03-19, i. k. 2015-03963*

*Nr. ,
2016-01-06,
paskelbta TAR 2016-01-12, i. k. 2016-00540*

2. Pagal šias Taisykles mokesčių inspekcija priima, apskaito, saugo, realizuoja, grąžina ir pripažįsta atliekomis bešeimininkį, konfiskuotą, valstybės paveldėtą, valstybei perduotą turtą, radinius, lobius ir daiktinius įrodymus. Valstybinė mokesčių inspekcija prie Lietuvos Respublikos finansų ministerijos (toliau – Valstybinė mokesčių inspekcija) kompetentinga atlikti visas šiose Taisyklėse mokesčių inspekcijai pavestas funkcijas arba įgalioti tai padaryti bet kurią mokesčių inspekciją. Centralizuotai valdomo valstybės turto valdytojas ir Nacionalinės žemės tarnybos prie Žemės ūkio ministerijos (toliau – Nacionalinė žemės tarnyba) teritoriniai padaliniai administruoja nekilnojamąjį turtą pagal šias Taisykles.

Jeigu vadovaudamasi Lietuvos Respublikos civiliniu kodeksu, šiomis Taisyklėmis ar kitais Lietuvos Respublikos teisės aktais bešeimininkį, konfiskuotą, valstybės paveldėtą, valstybei perduotą turtą, radinius, lobius ir daiktinius įrodymus priima, perduoda, apskaito, saugo, realizuoja, grąžina ar pripažįsta atliekomis kita valstybės ar savivaldybės institucija, jai *mutatis mutandis* taikomos šių Taisyklių nuostatos.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

**II. TURTO IR DAIKTINIŲ ĮRODYMŲ PERDAVIMO PAGRINDAI**

3. Valstybei perduotinas turtas apskaitomas taip:

3.1. Konfiskuotas turtas apskaitomas pagal teismų nuosprendžius baudžiamosiose bylose, Lietuvos Respublikos administracinių nusižengimų kodekse nurodytais atvejais priimtus teismų, kitų valstybės institucijų (pareigūnų) nutarimus ir Lietuvos Respublikos baudžiamojo proceso kodekse nurodytais atvejais priimtus prokurorų, ikiteisminio tyrimo teisėjų (teismo) nutarimus (sprendimus).

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2016-01-06,
paskelbta TAR 2016-01-12, i. k. 2016-00540*

3.2. Bešeimininkis daiktas kaip valstybei perduotinas turtas perimamas pagal įsigaliojusį teismo sprendimą, kuriuo daiktas, neturintis savininko (ar jo savininkas nežinomas), pripažintas bešeimininkiu ir perduotas valstybei ar savivaldybei. Daikto pripažinimo bešeimininkiu procesą inicijuoja ta savivaldybės ar valstybės institucija ar įstaiga, tas fizinis ar juridinis asmuo (toliau – asmuo), kurių žinioje toks daiktas yra arba kurie sužino apie tokio daikto buvimą. Daikto pripažinimo bešeimininkiu procesas inicijuojamas, kai asmuo, kurio žinioje bešeimininkis daiktas yra arba kuris sužino apie tokio daikto buvimą, šių Taisyklių 4 punkte nustatyta tvarka raštu ar kitomis teisėtomis priemonėmis ir būdais praneša mokesčių inspekcijai ar kitai Lietuvos Respublikos civilinio kodekso 4.58 straipsnio 1 dalyje numatytai finansų, kontrolės ar savivaldybės institucijai, kurios pareiškimu, teismui paduodamu suėjus vieniems metams nuo tos dienos, kurią bešeimininkis daiktas įtrauktas į jos apskaitą (jeigu įstatymai nenustato ko kita), teismas gali priimti sprendimą perduoti bešeimininkį daiktą valstybei ar savivaldybei (toliau – Lietuvos Respublikos civilinio kodekso 4.58 straipsnio 1 dalyje numatyta institucija), informuodamas apie bešeimininkio daikto buvimą. Iki perduodamas valstybei ar savivaldybei, bešeimininkis daiktas mokesčių inspekcijoje ar kitoje Lietuvos Respublikos civilinio kodekso 4.58 straipsnio 1 dalyje numatytoje institucijoje turi būti užregistruotas nebalansinėje apskaitoje. Bešeimininkis daiktas perimamas surašant mokesčių inspekcijos ar kitos Lietuvos Respublikos civilinio kodekso 4.58 straipsnio 1 dalyje numatytos institucijos nustatytos formos turto apskaitos dokumentą. Perėmimo mokesčių inspekcijoje ar kitoje Lietuvos Respublikos civilinio kodekso 4.58 straipsnio 1 dalyje numatytoje institucijoje, siekiant, kad šis turtas teismo sprendimu Lietuvos Respublikos teisės aktų nustatyta tvarka būtų perduotas valstybei, pagrindas – asmens, kurio žinioje toks daiktas yra arba kuris sužino apie tokio daikto buvimą, pranešimas (šiose Taisyklėse pranešimas suprantamas kaip asmens kreipimasis teisėtomis priemonėmis ir būdais į kompetentingą instituciją dėl atitinkamų veiksmų atlikimo) mokesčių inspekcijai ar kitai Lietuvos Respublikos civilinio kodekso 4.58 straipsnio 1 dalyje numatytai institucijai apie bešeimininkio daikto buvimą.

Statinius, kurie neturi savininkų (ar kurių savininkai nežinomi), šių Taisyklių nustatyta tvarka apskaito Lietuvos Respublikos civilinio kodekso 4.58 straipsnio 1 dalyje numatytos institucijos, iš jų: Lietuvos Respublikos civilinio kodekso 4.58 straipsnio 1 dalyje numatyta institucija – realizuotinus viešojo naudojimo, administracinius ir gyvenamuosius statinius, savivaldybės vykdomosios institucijos, taip pat Lietuvos Respublikos susisiekimo ministerija (toliau – Susisiekimo ministerija) ir (ar) jos įgaliotos organizacijos – nerealizuotinus statinius, kurių naudojimo priežiūra priskirta jų kompetencijai Lietuvos Respublikos statybos įstatymo 42 straipsnio 1 dalies 2 ir 3 punktų.

Savivaldybės, centralizuotai valdomo valstybės turto valdytojui pritarus, gali apskaityti joms reikalingus viešojo naudojimo, administracinius ir gyvenamuosius statinius.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2010-08-12,
Žin., 2010, Nr.
97-5032 (2010-08-14), i. k. 1101100NUTA00001141*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

3.3. Valstybei perduotas ar kitaip neatlygintinai valstybei perduotas turtas apskaitomas pagal dovanojimo sutartį, sudarytą tarp dovanotojo ir mokesčių inspekcijos.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

3.4. Valstybės paveldėtas turtas apskaitomas pagal notaro išduotą paveldėjimo teisės liudijimą.

3.5. Lobis (lobio dalis) apskaitomas (–a) pagal asmens, radusio lobį, pranešimą.

3.6. Radinys apskaitomas pagal Lietuvos Respublikos civilinio kodekso 4.62 straipsnyje nustatyta tvarka pateiktą radusio daiktą asmens ar policijos pranešimą.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

3.7. Daiktiniai įrodymai apskaitomi pagal teismų nuosprendžius baudžiamosiose bylose, Lietuvos Respublikos administracinių nusižengimų kodekse nurodytais atvejais – pagal priimtus teismų, kitų valstybės institucijų (pareigūnų) nutarimus ir Lietuvos Respublikos baudžiamojo proceso kodekse nurodytais atvejais – pagal priimtus prokurorų, ikiteisminio tyrimo teisėjų (teismo) nutarimus (sprendimus).

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2016-01-06,
paskelbta TAR 2016-01-12, i. k. 2016-00540*

4. Valstybei perduotinas turtas perduodamas taip:

4.1. Asmuo, turintis valstybei perduotiną turtą (išskyrus radinį, apie kurį kompetentingai institucijai turi būti pranešta Lietuvos Respublikos civilinio kodekso 4.62 straipsnyje nustatyta tvarka), privalo per 10 darbo dienų nuo sužinojimo apie tą turtą momento raštu ar kitomis teisėtomis priemonėmis ir būdais pranešti apie jį mokesčių inspekcijai ar kitai Lietuvos Respublikos civilinio kodekso 4.58 straipsnio 1 dalyje numatytai institucijai, kai valstybei perduotinas turtas yra bešeimininkis daiktas, mokesčių inspekcijai, kai valstybei perduotinas turtas yra kilnojamasis turtas ir (ar) vertybiniai popieriai (išskyrus akcijas), Nacionalinės žemės tarnybos teritoriniam padaliniui, kai valstybei perduotinas turtas yra žemės sklypas (jo dalys), ant kurio nėra statinių ar kitų nekilnojamojo turto objektų, kuriems šis sklypas (jo dalys) būtų priskirti, arba centralizuotai valdomo valstybės turto valdytojui, kai valstybei perduotinas turtas yra kitas nekilnojamasis turtas, administruojamas Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka, įskaitant nekilnojamąjį turtą su jam priskirtais žemės sklypais, ir (ar) akcijos (toliau – centralizuotai valdomo valstybės turto valdytojo administruojamas turtas).

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2015-03-13,
paskelbta TAR 2015-03-19, i. k. 2015-03963*

4.2. Pranešimas pateikiamas tai mokesčių inspekcijai, kurios aptarnaujamoje teritorijoje yra valstybei perduotinas turtas, arba tam Nacionalinės žemės tarnybos teritoriniam padaliniui, kurio teritorijoje yra valstybei perduotinas žemės sklypas (jo dalys), ant kurio nėra statinių ar kitų nekilnojamojo turto objektų, kuriems šis sklypas (jo dalys) būtų priskirti.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

4.3. Mokesčių inspekcijos kanceliarijos (raštinės) valstybės tarnautojui arba darbuotojui, dirbančiam pagal darbo sutartį, ant raštiško pranešimo uždėjus jo gavimo žymą, laikoma, kad mokesčių inspekcija sužinojo apie valstybei perduotiną turtą.

4.4. Mokesčių inspekcija, gavusi pranešimą apie valstybei perduotiną turtą, per 10 darbo dienų nuo šio pranešimo gavimo turi iš perduodančiojo asmens jį perimti, įvertinti, prireikus atlikti jo ekspertizę ir surašyti turto perėmimo dokumentą. Jeigu mokesčių inspekcijai kyla abejonių dėl valstybei perduotino turto vertės, mokesčių inspekcija turi teisę su turtą vertinančia įmone Lietuvos Respublikos teisės aktų nustatyta tvarka sudaryti rašytinę sutartį dėl šio valstybei perduotino turto vertinimo. Šiuo atveju mokesčių inspekcija valstybei perduotiną turtą perima per 20 darbo dienų nuo pranešimo gavimo, surašydama turto perėmimo dokumentą.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

4.5. Asmuo, perduodamas mokesčių inspekcijai valstybei perduotiną turtą, kartu su turtu pateikia turimus su valstybei perduotinu turtu susijusius dokumentus.

4.6. Jeigu mokesčių inspekcijai perduodamos įregistruotos, identifikuotos ir pripažintos tinkamomis eksploatuoti (techninė būklė, konstrukcija, sistemų, agregatų ir mazgų veikimas atitinka gamintojo ir teisės aktų reikalavimus) transporto priemonės, turi būti pateikti atitinkami turto arešto arba aprašo aktai, turimi transporto priemonių registravimo dokumentai ir kiti su perduodamomis transporto priemonėmis susiję dokumentai, kurių pagrindu minėtos transporto priemonės galės būti naudojamos pagal tiesioginę paskirtį.

Jeigu valstybei perduotinos transporto priemonės neturi registravimo, identifikavimo ir kitų tinkamumą eksploatuoti patvirtinančių dokumentų, kurių pagrindu minėtos transporto priemonės galės būti naudojamos pagal tiesioginę paskirtį, tokių transporto priemonių identifikavimą ir (ar) pripažinimą tinkamomis eksploatuoti turi organizuoti institucija, kurios žinioje yra valstybei perduotinos transporto priemonės.

Jeigu institucija, kurios žinioje yra valstybei perduotinos transporto priemonės, negali šių transporto priemonių identifikuoti ir (ar) pateikti pripažinimo tinkamomis eksploatuoti dokumentų arba jei minėtos transporto priemonės yra mažavertės, jos mokesčių inspekcijai neperduodamos. Tokias transporto priemones savo sprendimu pripažįsta atliekomis institucijos, kurios žinioje yra valstybei perduotinos transporto priemonės, vadovas arba jo įgaliotas asmuo, surašydamas Valstybinės mokesčių inspekcijos patvirtintos formos turto pripažinimo atliekomis aktą (toliau vadinama – turto pripažinimo atliekomis aktas).

Šių Taisyklių 4.6 punkto trečiosios pastraipos nuostatos netaikomos, jeigu transporto priemonė atitinka šių Taisyklių 6 punkto 2 dalyje nustatytus kriterijus.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2010-04-21,
Žin., 2010, Nr.
50-2433 (2010-04-30), i. k. 1101100NUTA00000451*

*Nr. ,
2012-01-25,
Žin., 2012, Nr.
13-558 (2012-01-28), i. k. 1121100NUTA00000078*

4.7. *Neteko galios nuo 2006-12-06*

*Punkto naikinimas:*

*Nr. ,
2006-11-30,
Žin. 2006,
Nr.
132-4996 (2006-12-05), i. k. 1061100NUTA00001190*

4.8. Jeigu valstybei perduodamas turtas yra greitai gendantis turtas, apie jį turi būti pranešta raštu nedelsiant, bet ne vėliau kaip kitą darbo dieną nuo šio turto sulaikymo (sužinojimo apie jį) momento. Mokesčių inspekcija nedelsdama, bet ne vėliau kaip kitą darbo dieną nuo raštiško pranešimo gavimo dienos perima savo žinion tik tokį greitai gendantį turtą, kurį dar galima realizuoti. Jeigu greitai gendančio turto realizuoti nėra galimybės, mokesčių inspekcija tokio turto savo žinion neperima. Tokio turto pripažinimą atliekomis privalo organizuoti ta valstybės ar savivaldybės institucija, kurios žinioje šis turtas yra.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

4.9. Jeigu sulaikytas greitai gendantis turtas netinkamas naudoti arba greitai gendantis turtas yra mažavertis, jį pripažįsta atliekomis pareigūnas, sulaikęs turtą, savo (turtą sulaikiusios institucijos vadovo ar jo įgalioto asmens) sprendimu, apie tai neinformavęs mokesčių inspekcijos.

4.10. Turtas įvertinamas šių Taisyklių 15, 16, 19, 26, 27, 41, 64–66 ir 70–75 punktuose nustatyta tvarka.

4.11. Jeigu įvertinus turtą paaiškėja, kad jis yra mažavertis, praradęs savo prekinę vertę, netinkamas panaudoti pagal paskirtį arba saugojimo išlaidos viršija jo vertę, mokesčių inspekcija jo neapskaito.

4.12. Greitai gendantis turtas, kuris netinkamas naudoti arba yra mažavertis, pripažįstamas atliekomis, o mažavertis ir toks turtas, kurio apyvarta uždrausta, saugomas ir pripažįstamas atliekomis Lietuvos Respublikos teisės aktų nustatyta tvarka.

5. Tais atvejais, kai valstybei perduotiną turtą būtina saugoti, valstybės institucijos, kurių žinioje yra valstybei perduotinas turtas, privalo užtikrinti, kad su asmenimis, teikiančiais saugojimo paslaugas, būtų sudaromos ekonomiškai pagrįstos saugojimo sutartys, t. y. kad teikiamų saugojimo paslaugų kaina būtų nustatyta vadovaujantis protingumo kriterijais ir atitiktų rinkoje teikiamų analogiškų saugojimo paslaugų kainą. Valstybės institucijų, kurių žinioje yra valstybei perduotinas turtas, patirtos išlaidos, susijusios su šio turto saugojimu, pripažinimu atliekomis ir kitais veiksmais, apmokamos iš joms skirtų Lietuvos Respublikos valstybės biudžeto asignavimų.

Mokesčių inspekcija jai perduoto turto saugojimo, pripažinimo atliekomis, realizavimo ir kitas išlaidas apmoka iš jai skirtų Lietuvos Respublikos valstybės biudžeto asignavimų.

**III. TURTO APSKAITYMAS**

**I. BENDROSIOS NUOSTATOS**

6. Jeigu teisės aktuose nenustatyta kitaip, mokesčių inspekcija apskaito tik tokį valstybės nuosavybėn perduotiną turtą, kuris yra realizuotinas.

Tais atvejais, kai valstybės nuosavybėn perduotinas turtas pagal tiesioginę paskirtį yra nerealizuotinas, tačiau jo vertė viršija 3 000 eurų ir šis turtas gali būti panaudotas (realizuotas) pagal netiesioginę paskirtį (detalėms, mokymams ir panašiai), mokesčių inspekcija apskaito tokį valstybės nuosavybėn perduotiną turtą.

Jeigu mokesčių inspekcija neapskaito valstybės nuosavybėn perduotino nerealizuotino turto, tokį valstybės nuosavybėn perduotiną nerealizuotiną turtą privalo apskaityti kitos valstybės ar savivaldybės institucijos.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2012-01-25,
Žin., 2012, Nr.
13-558 (2012-01-28), i. k. 1121100NUTA00000078*

*Nr. ,
2014-11-26,
paskelbta TAR 2014-11-28, i. k. 2014-18095*

7. Mokesčių inspekcija valstybės nuosavybėn perduotiną turtą ir (ar) valstybei perduotiną turtą, kuris nuosavybės teise nepriklauso valstybei, apskaito surašydama turto perėmimo dokumentą.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

8. *Neteko galios nuo 2011-01-26*

*Punkto naikinimas:*

*Nr. ,
2011-01-17,
Žin. 2011,
Nr.
10-442 (2011-01-25), i. k. 1111100NUTA00000073*

9. Alkoholio produktai į mokesčių inspekcijos apskaitą neįtraukiami, o naikinami pagal Areštuoto (paimto), konfiskuoto ar kitaip valstybei perduoto etilo alkoholio bei alkoholinių gėrimų sunaikinimo tvarką, patvirtintą Lietuvos Respublikos Vyriausybės 1998 m. vasario 12 d. nutarimu Nr. 178 (Žin., 1998, Nr. 17-420; 2003, Nr. 83-3803) (išskyrus atvejus, kai minėtieji produktai teisės aktų nustatyta tvarka naudojami biodegalų gamybai).

10. Tabakas ir tabako gaminiai į mokesčių inspekcijos apskaitą neįtraukiami, o naikinami pagal Konfiskuotų ir valstybės naudai perduotų tabako gaminių sunaikinimo tvarkos aprašą, patvirtintą Lietuvos Respublikos Vyriausybės 1999 m. spalio 5 d. nutarimu Nr. 1116 „Dėl Konfiskuotų ir valstybės naudai perduotų tabako gaminių sunaikinimo tvarkos aprašo patvirtinimo“.

*Punkto pakeitimai:*

*Nr. ,
2016-01-06,
paskelbta TAR 2016-01-12, i. k. 2016-00540*

101. Konfiskuoti ar kitaip valstybei perduotini šaunamieji ginklai ir šaudmenys perimami ir apskaitomi šių Taisyklių IV skyriaus VI skirsnyje nustatyta tvarka.

*Papildyta punktu:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

102. *Neteko galios nuo 2015-03-20*

*Punkto naikinimas:*

*Nr. ,
2015-03-13,
paskelbta TAR 2015-03-19, i. k. 2015-03963*

*Papildyta punktu:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

103. Konfiskuoti ar kitaip valstybei perduotini gyvi ar negyvi pagal Lietuvos Respublikos arba Europos Sąjungos teisės aktus ar tarptautinius susitarimus saugomų rūšių laukiniai augalai ar gyvūnai, jų dalys ar gaminiai iš jų (toliau vadinama – gyvi ar negyvi laukiniai augalai ar gyvūnai, jų dalys ar gaminiai iš jų) į mokesčių inspekcijos apskaitą neįtraukiami.

Konfiskuotus ar kitaip valstybei perduotinus gyvus ar negyvus laukinius augalus ar gyvūnus, jų dalis ar gaminius iš jų privalo apskaityti valstybės ar savivaldybės institucija, kurios žinioje jie yra.

Konfiskuotų ar kitaip valstybei perduotinų gyvų ar negyvų laukinių augalų ar gyvūnų, jų dalių ar gaminių iš jų perdavimo mokslo ir (ar) mokymo institucijoms mokslo ir (ar) mokymo tikslais tvarką tvirtina Aplinkos ministerija. Atvejus, kuriais juos būtina sunaikinti (negyvi laukiniai augalai ar gyvūnai, jų dalys ar gaminiai iš jų yra sugedę, mažaverčiai, jų negalima panaudoti mokslo ir (ar) mokymo tikslams, o gyvi laukiniai augalai ar gyvūnai užkrėsti pavojingų ligų sukėlėjais, ligoti, smarkiai sužaloti, yra kitų priežasčių) nustato Aplinkos ministerija.

Valstybės ar savivaldybės institucija, kurios žinioje yra konfiskuoti ar kitaip valstybei perduotini negyvi laukiniai augalai ar gyvūnai, jų dalys ar gaminiai iš jų, per 30 dienų nuo šių daiktų patekimo jų žinion privalo kreiptis į Aplinkos ministeriją (ar jos įgaliotą instituciją) dėl šių daiktų laikymo, tolesnio perdavimo sąlygų; o gyvų augalų ar gyvūnų konfiskavimo ar kitokio perdavimo atveju – nedelsdama, t. y. ne vėliau kaip kitą darbo dieną. Aplinkos ministerija (ar jos įgaliota institucija), gavusi tokį paklausimą, per 30 dienų (o gyvų augalų ar gyvūnų konfiskavimo ar kitokio perdavimo atveju – nedelsdama, t. y. tą pačią darbo dieną) nuo paklausimo gavimo privalo informuoti valstybės ar savivaldybės instituciją, kurios žinioje yra konfiskuoti ar kitaip valstybei perduotini gyvi ar negyvi laukiniai augalai ar gyvūnai, jų dalys ar gaminiai iš jų, kur ir kokiomis sąlygomis privaloma šį turtą laikyti, kada, kur ir kokiomis sąlygomis perduoti arba sunaikinti teisės aktų nustatyta tvarka.

Gyvų laukinių augalų ar gyvūnų saugų perkėlimą į tinkamą jiems laikyti ir Aplinkos ministerijos ar jos įgaliotos institucijos nurodytą vietą, kurioje jie būtų naudojami mokslo ir (ar) mokymo tikslams, arba sunaikinimą savo lėšomisprivalo organizuoti ta valstybės ar savivaldybės institucija, kurios žinioje jie yra.

*Papildyta punktu:*

*Nr. ,
2008-10-29,
Žin., 2008, Nr.
128-4904 (2008-11-08), i. k. 1081100NUTA00001101*

104. Neidentifikuoti konfiskuoti ar kitaip valstybei perduotini naftos produktai į mokesčių inspekcijos apskaitą neįtraukiami.

Atitinkamų valstybės (savivaldybių) institucijų (pareigūnų) žinioje esantys konfiskuoti ar kitaip valstybei perduotini naftos produktai (toliau vadinama – naftos produktai) per 10 darbo dienų nuo sprendimo (veiksmo), kurio pagrindu naftos produktai įgyja valstybei perduotino turto statusą, įsiteisėjimo (atlikimo) momento perduodami Policijos departamentui prie Vidaus reikalų ministerijos (toliau vadinama – Policijos departamentas) naudoti pagal tiesioginę paskirtį. Naftos produktų perdavimas ir perėmimas įforminami turto perdavimo ir perėmimo dokumentu, kurį dviem egzemplioriais surašo naftos produktus perduodanti institucija, pasirašo naftos produktus perduodančios institucijos ir Policijos departamento atstovai.

Policijos departamentas atitinkamų valstybės (savivaldybių) institucijų (pareigūnų) perduotus ir savo žinioje esančius naftos produktus įtraukia į apskaitą, saugo, naudoja ar pripažįsta atliekomis teisės aktų nustatyta tvarka.

Jeigu Policijos departamentas jam perduotinus identidikuotus naftos produktus perimti atsisako, institucija, kurios žinioje yra naftos produktai, per 3 darbo dienas nuo Policijos departamento raštu pateikto atsisakymo gavimo dienos apie naftos produktus raštu praneša mokesčių inspekcijai. Tokiais atvejais naftos produktai įtraukiami į apskaitą, realizuojami ar pripažįstami atliekomis šių Taisyklių nustatyta tvarka.

Jeigu Policijos departamentas jam perduotinus neidentifikuotus naftos produktus perimti atsisako, institucija, kurios žinioje yra naftos produktai, juos įtraukia į apskaitą ir pripažįsta atliekomis šių Taisyklių nustatyta tvarka.

*Papildyta punktu:*

*Nr. ,
2011-06-01,
Žin., 2011, Nr.
70-3317 (2011-06-09), i. k. 1111100NUTA00000641*

105. Valstybei perduotinas nekilnojamasis turtas, taip pat valstybei perduotinos akcijos į mokesčių inspekcijos apskaitą neįtraukiami, o perduodami šia tvarka: centralizuotai valdomo valstybės turto valdytojo administruojamas turtas Lietuvos Respublikos centralizuotai valdomo valstybės turto valdytojo įstatymo ir jo įgyvendinamųjų teisės aktų nustatyta tvarka perduodamas centralizuotai valdomo valstybės turto valdytojui; žemės sklypai (jų dalys), ant kurių nėra statinių ar kitų nekilnojamojo turto objektų, kuriems šie sklypai būtų priskirti, šių Taisyklių 11, 17, 23, 45 ir 68 punktų nustatyta tvarka perduodami Nacionalinės žemės tarnybos teritoriniam padaliniui pagal žemės sklypų (jų dalių) buvimo vietą.

Centralizuotai valdomo valstybės turto valdytojo administruojamo turto perėmimui, įvertinimui ir apskaitai taikomos šių Taisyklių II ir III skyrių nuostatos, jeigu Lietuvos Respublikos įstatymuose nenustatyta kitaip.

Centralizuotai valdomo valstybės turto valdytojo administruojamas turtas, taip pat Nacionalinės žemės tarnybos teritorinių padalinių administruojami žemės sklypai (jų dalys), ant kurių nėra statinių ar kitų nekilnojamojo turto objektų, kuriems šie sklypai (jų dalys) būtų priskirti, valdomi, naudojami ir jais disponuojama Lietuvos Respublikos valstybės ir savivaldybių turto valdymo, naudojimo ir disponavimo juo įstatymo, Lietuvos Respublikos žemės įstatymo ir kitų Lietuvos Respublikos teisės aktų nustatyta tvarka.

Valstybei perduotinos akcijos įtraukiamos į privatizuojamų objektų sąrašą Lietuvos Respublikos valstybei ir savivaldybėms priklausančių akcijų privatizavimo įstatymo ir kitų valstybei nuosavybės teise priklausančių akcijų privatizavimą reglamentuojančių Lietuvos Respublikos teisės aktų nustatyta tvarka.

Nacionalinės žemės tarnybos teritorinių padalinių turėtos išlaidos, susijusios su žemės sklypų (jų dalių), ant kurių nėra statinių ar kitų nekilnojamojo turto objektų, kuriems šie sklypai (jų dalys) būtų priskirti, administravimu, apmokamos iš bendrųjų Lietuvos Respublikos žemės ūkio ministerijai skiriamų valstybės biudžeto asignavimų.

Centralizuotai valdomo valstybės turto valdytojo išlaidos, susijusios su centralizuotai valdomo valstybės turto valdytojo administruojamo turto administravimu, apmokamos centralizuotai valdomo valstybės turto valdytojo atlygį reglamentuojančių Lietuvos Respublikos teisės aktų nustatyta tvarka.

*Papildyta punktu:*

*Nr. ,
2015-03-13,
paskelbta TAR 2015-03-19, i. k. 2015-03963*

**II. KONFISKUOTO TURTO APSKAITYMAS**

11. Valstybės institucijų konfiskuotas turtas ir (ar) vertybiniai popieriai (išskyrus akcijas) mokesčių inspekcijai, valstybės institucijų konfiskuotas nekilnojamasis turtas, įskaitant nekilnojamąjį turtą su jam priskirtais žemės sklypais, ir (ar) akcijos centralizuotai valdomo valstybės turto valdytojui ir valstybės institucijų konfiskuoti žemės sklypai (jų dalys), ant kurių nėra statinių ar kitų nekilnojamojo turto objektų, kuriems šie sklypai (jų dalys) būtų priskirti, Nacionalinės žemės tarnybos teritoriniam padaliniui pagal žemės sklypų (jų dalių) buvimo vietą turi būti perduoti per 10 darbo dienų nuo sprendimo konfiskuoti turtą įsiteisėjimo dienos.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

12. Kompetentingas asmuo, perduodamas mokesčių inspekcijai, centralizuotai valdomo valstybės turto valdytojui, Nacionalinės žemės tarnybos teritoriniam padaliniui teismo nuosprendžiu (nutarimu) konfiskuotą turtą, turi pateikti patvirtintą nuosprendžio kopiją (administracinio nusižengimo bylos protokolo, kuriame nurodyta apie turto paėmimą, kopiją) ir turto arešto (turto aprašymo) faktą patvirtinančius dokumentus (daiktų paėmimo, administracinio nusižengimo, asmens apžiūros, daiktų patikrinimo ar administracinio sulaikymo protokolo kopiją).

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

*Nr. ,
2016-01-06,
paskelbta TAR 2016-01-12, i. k. 2016-00540*

13. Jeigu Lietuvos Respublikos administracinių nusižengimų kodekse nurodytais atvejais nutarimą konfiskuoti turtą priėmė kitos institucijos pareigūnas, išnagrinėjęs administracinio nusižengimo bylą, mokesčių inspekcijai, centralizuotai valdomo valstybės turto valdytojui, Nacionalinės žemės tarnybos teritoriniam padaliniui kartu su pranešimu apie perduodamą konfiskuotą turtą turi būti pateiktos administracinio nusižengimo protokolo, o jeigu turto paėmimas įforminamas daiktų paėmimo, asmens apžiūros, daiktų patikrinimo ar administracinio sulaikymo protokolu, atitinkamo protokolo, paimto (areštuoto) daikto aprašo (turto aprašo), jeigu toks daikto aprašas (turto aprašas) buvo padarytas, ir nutarimo konfiskuoti turtą patvirtintos kopijos. Jeigu Lietuvos Respublikos baudžiamojo proceso kodekse nurodytais atvejais nutarimus (sprendimus) konfiskuoti turtą priėmė prokurorai, ikiteisminio tyrimo teisėjai (teismai), mokesčių inspekcijai, centralizuotai valdomo valstybės turto valdytojui, Nacionalinės žemės tarnybos teritoriniam padaliniui kartu su pranešimu apie perduodamą konfiskuotą turtą turi būti pateiktos atitinkamų šių pareigūnų priimtų nutarimų (sprendimų) kopijos ir perduodamų daiktų aprašai (turto aprašai), jeigu jie buvo padaryti.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2015-03-13,
paskelbta TAR 2015-03-19, i. k. 2015-03963*

*Nr. ,
2016-01-06,
paskelbta TAR 2016-01-12, i. k. 2016-00540*

14. Valstybei perduodamą konfiskuotą turtą mokesčių inspekcijos, centralizuotai valdomo valstybės turto valdytojo, Nacionalinės žemės tarnybos teritorinio padalinio darbuotojai (pareigūnai) turi įkainoti (įvertinti) šių Taisyklių nustatyta tvarka.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

15. Mokesčių inspekcijos, centralizuotai valdomo valstybės turto valdytojo, Nacionalinės žemės tarnybos teritorinio padalinio darbuotojai (pareigūnai) tokį turtą įkainoja (įvertina) remdamiesi konfiskuotą turtą perduodančių institucijų surašyto turto apyrašuose nurodytomis kainomis. Turtas turi būti įkainotas (įvertintas) eurais rinkos kainomis, atsižvelgiant į jo būklę, kokybę, nusidėvėjimo laipsnį, prekinę išvaizdą, paklausą, realias pardavimo galimybes ir kitas svarbias aplinkybes, nuo kurių priklauso jo kaina.

*Punkto pakeitimai:*

*Nr. ,
2014-11-26,
paskelbta TAR 2014-11-28, i. k. 2014-18095*

*Nr. ,
2015-03-13,
paskelbta TAR 2015-03-19, i. k. 2015-03963*

16. Atsižvelgdami į konfiskuoto turto paskirtį, vertę ir rūšį, mokesčių inspekcijos, centralizuotai valdomo valstybės turto valdytojo, Nacionalinės žemės tarnybos teritorinio padalinio darbuotojai (pareigūnai), priimdami konfiskuotą turtą, turi surašyti turto perėmimo dokumentą, kuriame nurodomi šie duomenys:

16.1. Jeigu konfiskuotas nekilnojamasis turtas, nurodoma nekilnojamojo turto įregistravimo Nekilnojamojo turto registre pažymėjimo išdavimo data, turto buvimo vieta, valstybės įmonės Registrų centro pateikti konkretūs duomenys apie įregistruotą nekilnojamąjį turtą. Kai tokių dokumentų nėra arba jie nepateikti, Nacionalinės žemės tarnybos teritorinio padalinio darbuotojai, kai konfiskuoti žemės sklypai, ant kurių nėra statinių ar kitų nekilnojamojo turto objektų, kuriems šie sklypai būtų priskirti, arba centralizuotai valdomo valstybės turto valdytojo darbuotojai, kai konfiskuotas centralizuotai valdomo valstybės turto valdytojo administruojamas turtas, patys turi kreiptis į valstybės įmonę Registrų centrą, kad konfiskuotas nekilnojamasis turtas būtų inventorizuotas, įregistruotas ir įvertintas.

Jeigu teisinės registracijos dokumentai buvo pateikti, tačiau juose nustatyta konfiskuoto nekilnojamojo turto kaina faktiškai neatitinka toje vietovėje galiojančios rinkos kainos ir Nacionalinės žemės tarnybos teritorinio padalinio ar centralizuotai valdomo valstybės turto valdytojo darbuotojai nesutinka su pateiktu turto įkainojimu, jie turi kviesti turto vertintojus – tam Lietuvos Respublikos teisės aktų nustatyta tvarka sudaro rašytinę sutartį su turtą vertinančia įmone dėl šio nekilnojamojo turto vertinimo. Nekilnojamasis turtas turi būti iš naujo įkainotas pagal jų skaičiavimus. Turto vertinimo ataskaita turi būti pridėta prie turto perėmimo dokumento. Konfiskuotas nekilnojamasis turtas įvertinamas rinkos kainomis.

Jeigu konfiskuotas nekilnojamasis turtas yra nedalomas, turto apyraše turi būti nurodytas visas turtas arba jo vertė pinigais.

Jeigu konfiskuojama nekilnojamojo dalomo turto dalis ir teismo sprendime (vykdomajame rašte) nurodyta šios turto dalies vertė pinigais, turto perėmimo dokumente turi būti pažymėta, kuri turto dalis konfiskuota, kokią viso turto dalį sudaro konfiskuojamoji dalis, kokia jos vertė

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

16.2 Jeigu konfiskuota transporto priemonė yra identifikuota ir pripažinta tinkama eksploatuoti pagal tiesioginę paskirtį, nurodoma transporto priemonės rūšis, pavadinimas, pagaminimo metai, spalva, kėbulo numeriai, kiti požymiai. Transporto priemonė įvertinama surašant įvertinimo (apžiūros) aktą, o turto perėmimo dokumente nurodoma įvertinimo (apžiūros) akto data ir numeris.

16.3. Jeigu konfiskuoti taurieji metalai lydinių, grynuolių ir laužo pavidalu ar tauriųjų metalų gaminiai, taip pat brangakmeniai ir jų gaminiai, nurodoma metalo (brangakmenio) pavadinimas, kiekis vienetais, praba (karatai), masė gramais ir ypatingieji požymiai. Taurieji metalai, brangakmeniai ir jų gaminiai įvertinami vadovaujantis valstybės įmonės Lietuvos prabavimo rūmų pateiktu atitinkamu kokybės pažymėjimu arba ekspertizės išvada.

16.4. Jeigu konfiskuoti pinigai, nurodoma valiutos pavadinimas, banknotų (monetų) kiekis, nominalas, bendra suma, banknotų serijos ir numeriai. Užsienio valiuta įvertinama pagal turto perėmimo dokumento surašymo dieną Europos centrinio banko paskelbtą orientacinį euro ir užsienio valiutos santykį, o tais atvejais, kai orientacinio užsienio valiutos ir euro santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutos santykį.

16.5. Jeigu konfiskuojami vertybiniai popieriai, kelionės čekiai, nurodoma jų pavadinimai, kiekis, numeriai, serijos, nominalo vertės.

16.6. Jeigu konfiskuojami netaurieji metalai, nurodoma metalo rūšis, kiekis, kokybė, kiti požymiai ir įmonės, įstatymų nustatyta tvarka turinčios teisę prekiauti netauriaisiais metalais, pateiktas šių metalų įvertinimas.

16.7. Jeigu konfiskuojami naftos produktai, nurodoma naftos produktų markė, rūšis, kokybė (pagal įsigijimo dokumentus, jeigu jie yra), kiekis ir vertė.

16.8. Jeigu konfiskuojama kilnojamojo nedalomo turto dalis, kuri negali būti atskirta nuo viso turto, nurodoma šios turto dalies vertė pinigais.

16.9. Jeigu konfiskuojamas šių Taisyklių 16.1-16.8 punktuose nepaminėtas turtas, nurodomi jį identifikuojantys požymiai.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

17. Jeigu konfiskuojamas žemės sklypas (jo dalis), valstybės ar savivaldybės institucija, gavusi teismo sprendimą konfiskuoti žemės sklypą (jo dalį) ir antstolio turto arešto aktą, per 10 darbo dienų nuo teismo sprendimo ir turto arešto akto gavimo turi perduoti esamus dokumentus, susijusius su tuo žemės sklypu (jo dalimi), Nacionalinės žemės tarnybos teritoriniam padaliniui pagal žemės sklypo (jo dalies) buvimo vietą, išskyrus tuos atvejus, kai minėti dokumentai buvo pateikti tiesiogiai Nacionalinės žemės tarnybos teritoriniam padaliniui pagal žemės sklypo (jo dalies) buvimo vietą.

*Punkto pakeitimai:*

*Nr. ,
2010-08-12,
Žin., 2010, Nr.
97-5032 (2010-08-14), i. k. 1101100NUTA00001141*

*Nr. ,
2015-03-13,
paskelbta TAR 2015-03-19, i. k. 2015-03963*

18. Jeigu mokesčių inspekcijai perduodamos strateginės prekės, ji per 3 darbo dienas nuo turto perėmimo dokumento surašymo turi informuoti Ūkio ministeriją ir kitas valstybės institucijas bei įstaigas, kurių veiklos sričiai priskiriama šių strateginių prekių ar technologijų naudojimo kontrolė (priežiūra), apie perduotas strategines prekes.

*Punkto pakeitimai:*

*Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

19. Jeigu mokesčių inspekcijai perduodamas greitai gendantis konfiskuotas turtas, ne vėliau kaip per 24 valandas nuo sprendimo konfiskuoti greitai gendantį turtą gavimo dienos mokesčių inspekcijos pareigūnai surašo turto perėmimo dokumentą, įkainoja šį greitai gendantį turtą ir skubos tvarka organizuoja jo pardavimą.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

20. Jeigu konfiskuoto turto realizavimo terminas pasibaigęs arba nustatoma, kad šis turtas sugedęs, sugadintas, neidentifikuojamas ar pripažintas nerealizuotinu (netinkamu eksploatuoti, naudoti) turtu ir dėl to negali būti parduodamas, toks turtas į mokesčių inspekcijos apskaitą neįtraukiamas.

Šių Taisyklių 20 punkto pirmosios pastraipos nuostatos netaikomos, jeigu valstybės nuosavybėn perduotinas turtas atitinka šių Taisyklių 6 punkto antrojoje pastraipoje nustatytus kriterijus.

Atlikusi konfiskuoto turto apžiūrą ir surašiusi (priėmusi) šio turto neapskaitymo dokumentą, mokesčių inspekcija per 10 darbo dienų nuo šio dokumento surašymo (priėmimo), pateikia jį institucijai, kurios žinioje yra konfiskuotas turtas. Šios institucijos sprendimu konfiskuotas turtas pripažįstamas atliekomis, surašomas turto pripažinimo atliekomis dokumentas. Šį dokumentą pasirašo visi asmenys, dalyvavę jį surašant.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2010-04-21,
Žin., 2010, Nr.
50-2433 (2010-04-30), i. k. 1101100NUTA00000451*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2012-01-25,
Žin., 2012, Nr.
13-558 (2012-01-28), i. k. 1121100NUTA00000078*

21. Pasižymintis tam tikromis savybėmis turtas, kurio ribotą apyvartą sąlygoja saugumo, sveikatos apsaugos ar kiti visuomenės poreikiai (ribotos apyvartos turtas), mokesčių inspekcijoje apskaitomas tik tuo atveju, kai jis perduodančiosios institucijos pripažįstamas tinkamu parduoti ar kitaip panaudoti (pvz., pagal netiesioginę paskirtį).

22. Jeigu mokesčių inspekcijai, centralizuotai valdomo valstybės turto valdytojui ar atitinkamam Nacionalinės žemės tarnybos teritoriniam padaliniui perduotinas konfiskuotas turtas nebuvo išsaugotas arba saugojimo metu buvo sugadintas ir tapo nerealizuotinas, už jo neišsaugojimą arba sugadinimą atsako turtą perduodanti institucija. Tokiu atveju padaryta žala iš šių institucijų išieškoma Lietuvos Respublikos teisės aktų nustatyta tvarka.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

**III. TURTO, KURIS NETURI SAVININKO (AR SAVININKAS NEŽINOMAS), APSKAITYMAS**

23. Mokesčių inspekcijai, centralizuotai valdomo valstybės turto valdytojui ar atitinkamam Nacionalinės žemės tarnybos teritoriniam padaliniui gavus asmens pranešimą apie turtą, kuris neturi savininko (ar kurio savininkas nežinomas), mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio darbuotojas (pareigūnas) per 10 darbo dienų nuo šio pranešimo gavimo turi nuvykti į turto buvimo vietą.

Specialios paskirties objektus į apskaitą įtraukia valstybės ar savivaldybės institucija, kurią tai padaryti įpareigoja Lietuvos Respublikos teisės aktai. Jeigu Lietuvos Respublikos teisės aktuose nenumatyta, kuri institucija privalo įtraukti į apskaitą atitinkamus specialios paskirties objektus, juos į apskaitą privalo įtraukti ta valstybės ar savivaldybės institucija, kurios reguliavimo sričiai priklauso atitinkamų specialios paskirties objektų valdymas, kontrolė ar disponavimas jais. Valstybės ar savivaldybės institucija, įtraukusi specialios paskirties objektą į apskaitą, turi teisę sudaryti atitinkamas sutartis su įmonėmis, įstaigomis ar organizacijomis dėl specialios paskirties objekto priežiūros, saugojimo ir naudojimo. Valstybės institucija, įtraukusi specialios paskirties objektą į apskaitą, apmoka šio objekto priežiūros, saugojimo ir kitas išlaidas iš jai skirtų Lietuvos Respublikos valstybės biudžeto asignavimų.

Jeigu savininko neturi žemės sklypas (jo dalis) (ar žemės sklypo (jo dalies) savininkas nežinomas), valstybės ar savivaldybės institucija, gavusi dokumentus, susijusius su žemės sklypu (jo dalimi) ir įrodančius, kad šis žemės sklypas (jo dalis) neturi savininko (ar jų savininkas nežinomas), per 10 darbo dienų nuo šių dokumentų gavimo turimus dokumentus turi perduoti Nacionalinės žemės tarnybos teritoriniam padaliniui pagal žemės sklypo (jo dalies) buvimo vietą, išskyrus tuos atvejus, kai minėti dokumentai buvo pateikti tiesiogiai Nacionalinės žemės tarnybos teritoriniam padaliniui pagal žemės sklypo (jo dalies) buvimo vietą. Šiuo atveju neforminamas turto perėmimo dokumentas.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2010-08-12,
Žin., 2010, Nr.
97-5032 (2010-08-14), i. k. 1101100NUTA00001141*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

231. Statinių, kurie neturi savininkų (ar kurių savininkai nežinomi), apskaita atliekama taip:

231.1. Savivaldybių vykdomosios institucijos ir Susisiekimo ministerijos įgaliotos organizacijos nuolat sudaro (papildo) visų statinių, kurie neturi savininkų (ar kurių savininkai nežinomi), sąrašus.

231.2. Savivaldybių vykdomosios institucijos ir Susisiekimo ministerijos įgaliotos organizacijos sudarytus viešojo naudojimo, administracinių ir gyvenamųjų statinių, kurie neturi savininkų (ar kurių savininkai nežinomi), sąrašus nuolat papildo (tikslina).

231.3. Savivaldybių vykdomosios institucijos ir Susisiekimo ministerijos įgaliotos organizacijos nuolat informuoja centralizuotai valdomo valstybės turto valdytoją apie statinių, nurodytų šių Taisyklių 231.2 papunktyje, sudarytų sąrašų pakeitimus.

231.4. Gavęs šių Taisyklių 231.2 ir 231.3 papunkčiuose nurodytus sąrašus (jų pakeitimus), centralizuotai valdomo valstybės turto valdytojas per 10 dienų kreipiasi į savivaldybės vykdomąsias institucijas ir Susisiekimo ministerijos įgaliotą organizaciją dėl statinių, kurie neturi savininkų (ar kurių savininkai nežinomi), apžiūros organizavimo ir apskaitos aktų surašymo. Be centralizuotai valdomo valstybės turto valdytojo atstovo, statinių apžiūroje taip pat turi dalyvauti savivaldybių vykdomųjų institucijų, Susisiekimo ministerijos įgaliotų organizacijų (statinių, kurių naudojimo priežiūra priskirta jų kompetencijai), regiono aplinkos apsaugos departamento ir Kultūros paveldo departamento prie Kultūros ministerijos (kai apžiūrimi statiniai yra kultūros paveldo objekto (nekilnojamosios kultūros vertybės) teritorijoje ar jo apsaugos zonoje) atstovai.

Centralizuotai valdomo valstybės turto valdytojo atstovai nustato, ar viešojo naudojimo, administraciniai ir gyvenamieji statiniai realizuotini, ar nerealizuotini.

*Punkto pakeitimai:*

*Nr. ,
2010-08-12,
Žin., 2010, Nr.
97-5032 (2010-08-14), i. k. 1101100NUTA00001141*

*Nr. ,
2015-03-13,
paskelbta TAR 2015-03-19, i. k. 2015-03963*

24. Mokesčių inspekcijos pareigūnas, nuvykęs į turto buvimo vietą, turi jį apžiūrėti, nustatyti, ar tuo turtu naudojamasi. Apklausus turto naudotojus (jeigu jie yra), būtina sužinoti, ar yra išlikę su turtu susiję dokumentai, ar žinomi buvę turto savininkai, ir nustatyti, ar turtas bus tinkamas parduoti, ar nepraras savo vertės ir kokybės, kol bus saugomas įstatymo nustatytą laiką.

Jeigu mokesčių inspekcijos pareigūnas nustato, kad turtas netinkamas parduoti, tokio turto mokesčių inspekcijos pareigūnas neapskaito ir turto perėmimo dokumento nesurašo. Mokesčių inspekcijai turto neapskaičius, tokį turtą gali įtraukti į apskaitą kitos Lietuvos Respublikos civilinio kodekso 4.58 straipsnio 1 dalyje nurodytos institucijos.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

25. Įsitikinę, kad turto perėmimas neprieštaraus norminių teisės aktų reikalavimams, mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio darbuotojai (pareigūnai) surašo turto perėmimo dokumentą. Surašant turto perėmimo dokumentą turi dalyvauti ir jį pasirašyti asmuo, pateikęs pranešimą, ir mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio darbuotojai (pareigūnai). Jeigu pasirašyti turto perėmimo dokumentą atsisakoma, tai būtina nurodyti turto perėmimo dokumente.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

26. Turto perėmimo dokumente turtas aprašomas ir įvertinamas taip:

26.1. Nekilnojamasis turtas aprašomas ir įvertinamas pagal turimus nekilnojamojo turto registravimo duomenis. Jeigu nekilnojamasis turtas neįregistruotas, nurodomi jį identifikuojantys požymiai ir šis turtas įvertinamas rinkos kaina.

Visų nerealizuotinų statinių rinkos vertę nustato jų perėmimo dokumentus surašantys asmenys, vadovaudamiesi Komisijos privalomam registruoti turtui įvertinti, sudarytos Lietuvos Respublikos Vyriausybės 2005 m. lapkričio 24 d. nutarimu Nr. 1276 „Dėl Komisijos privalomam registruoti turtui įvertinti sudarymo ir jos nuostatų patvirtinimo“, nutarimais tvirtinamomis nekilnojamojo turto vidutinėmis rinkos kainomis.

*Punkto pakeitimai:*

*Nr. ,
2016-01-06,
paskelbta TAR 2016-01-12, i. k. 2016-00540*

26.2. Aprašant identifikuotą ir pripažintą tinkama eksploatuoti, t. y. realizuoti, transporto priemonę, nurodoma jos rūšis, pavadinimas, pagaminimo metai, spalva, kėbulo numeriai ir kiti požymiai.

26.3. Nenurodytas šių Taisyklių 26.1 ir 26.2 punktuose turtas aprašomas ir įvertinamas pagal bendruosius principus, išdėstytus šių Taisyklių III skyriaus II skirsnyje.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

27. Jeigu pagal pranešimą apie turtą, kuris neturi savininko (ar kurio savininkas nežinomas), neįmanoma tiksliai nustatyti, koks tai turtas ir (ar) kokia jo vertė, turto perėmimo dokumente pakanka surašyti bendruosius požymius (tai yra spalvą, rūšį, kiekį ir panašiai). Mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio darbuotojai (pareigūnai), surašę turto perėmimo dokumentą, kuriame turto tiksliai neįvardija, po dokumento surašymo turi skirti ekspertizę ar kreiptis į turto vertinimo įmonę, kad būtų tiksliai nustatyta, koks turtas perimtas, ir patikslinti turto apskaitos duomenys.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

28. Jeigu pagal asmens pateiktą pranešimą nuvykus į turto buvimo vietą įtariama, kad turtas pavojingas žmonių sveikatai ar gyvybei, būtina skubiai (tą pačią dieną) kviesti kompetentingus pareigūnus, kad šie pateiktų išvadą apie turto pavojingumo laipsnį ir prireikus neutralizuotų pavojų.

29. Jeigu įtariama, kad turtas yra nusikaltimo padarymo įrankis ar ieškomas kaip vogtas, turi būti užklaustos atitinkamos institucijos.

30. Jeigu turtas, kuris neturi savininko (ar savininkas nežinomas), yra tinkamas parduoti, bet greitai gendantis, mokesčių inspekcija surašo turto perėmimo dokumentą ir gavusi kompetentingos institucijos išvadą apie tinkamumą parduoti skubos tvarka organizuoja tokio turto pardavimą.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

31. Mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio darbuotojai (pareigūnai), surašydami turto perėmimo dokumentą, turi išspręsti turto, kuris neturi savininko (ar kurio savininkas nežinomas), saugojimo klausimą. Jeigu įmanoma, mokesčių inspekcijos perimtas turtas turi būti saugomas mokesčių inspekcijos patalpose. Jeigu dėl tam tikrų priežasčių to turto saugoti mokesčių inspekcijos patalpose neįmanoma (dėl didelių matmenų, pavojingumo ar didelės vertės), su turto saugotoju turi būti sudaryta pasaugos sutartis. Gali būti sudaroma ir centralizuotai valdomo valstybės turto valdytojo administruojamo turto, taip pat Nacionalinės žemės tarnybos teritorinio padalinio administruojamo žemės sklypo (jo dalies), ant kurio nėra statinių ar kitų nekilnojamojo turto objektų, kuriems šis sklypas būtų priskirtas, pasaugos sutartis. Turto saugotojui paliekamas vienas turto perėmimo dokumento egzempliorius. Saugotojo atsakomybė nustatoma pagal Lietuvos Respublikos civilinio kodekso šeštosios knygos XLII skyriaus nuostatas.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

32. Jeigu perimto turto saugojimas įstatymų nustatytą laiką kainuotų daugiau už turto vertę, mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio darbuotojai (pareigūnai) turto perėmimo dokumente turi pažymėti, kad tą laikotarpį, kai saugojimo išlaidos viršija saugomo turto vertę, turtas nebus saugomas. Apie tai, kad apskaitytas turtas nebus saugomas iki jo pripažinimo bešeimininkiu daiktu, turi būti pasirašytinai informuotas asmuo, pranešęs apie turtą, kuris neturi savininko (ar kurio savininkas nežinomas).

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

33. Turto, kuris neturi savininko (ar savininkas nežinomas), saugojimo išlaidas, susidariusias iki šio turto perdavimo mokesčių inspekcijai, apmoka valstybės institucijos, kurių žinioje buvo šis saugomas turtas, iš joms skirtų Lietuvos Respublikos valstybės biudžeto asignavimų. Mokesčių inspekcija jai perduoto turto, kuris neturi savininko (ar savininkas nežinomas), saugojimo išlaidas apmoka iš jai skirtų Lietuvos Respublikos valstybės biudžeto asignavimų.

34. Jeigu turto, kuris neturi savininko (ar savininkas nežinomas), saugojimo metu (iki kreipimosi į teismą arba teismo posėdžio metu) atsirado ar buvo nustatytas savininkas, jis, atsiimdamas iš saugotojo savo turtą, privalo atlyginti turto saugojimo, transportavimo ir kitas su turtu susijusias išlaidas.

341. Siekiant nustatyti statinių, kurie neturi savininkų (ar kurių savininkai nežinomi), savininkus, šių statinių perėmimo ar apskaitos dokumentus surašęs subjektas 6 mėnesius savo interneto svetainėje, seniūnijos, kurios teritorijoje yra statinys, informaciniame stende ir bent kartą – nacionaliniame laikraštyjekviečia atsiliepti savininkus ir asmenis, turinčius turtinių teisių į šiuos statinius.

*Papildyta punktu:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2012-04-11,
Žin., 2012, Nr.
46-2229 (2012-04-19), i. k. 1121100NUTA00000388*

35. Jeigu turto savininkas neatsirado ir praėjo įstatymo nustatytas terminas nuo tos dienos, kurią turtas buvo perimtas mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio, mokesčių inspekcija, centralizuotai valdomo valstybės turto valdytojas ar atitinkamas Nacionalinės žemės tarnybos teritorinis padalinys per 10 darbo dienų turi kreiptis į teismą su pareiškimu dėl tokio turto pripažinimo bešeimininkiu. Prie pareiškimo teismui turi būti pridėtas turto perėmimo dokumentas, ekspertizės išvados, turto vertinimo ataskaita, registracijos dokumentai, atitinkamų institucijų (policijos, prokuratūros ir panašiai) atsakymai, kad šis turtas nėra pavogtas ar slepiamas kaip nusikaltimo įrankis, ir kiti dokumentai.

Savivaldybių vykdomosios institucijos ir Susisiekimo ministerijos įgaliotos organizacijos dėl jų apskaitytų statinių pripažinimo bešeimininkiais ir perdavimo savivaldybės ar valstybės nuosavybėn kreipiasi į teismą, pateikdamos jam prašymą (pareiškimą), statinio apskaitos aktą, skelbimus apie statinio savininko paiešką, rašytinį patvirtinimą, kad informacija 6 mėnesius skelbta interneto svetainėje, seniūno raštą, patvirtinantį, kad skelbimas 6 mėnesius skelbtas informaciniame stende (gali būti pridedama skelbimo fotofiksacija pirmą ir paskutinę paskelbimo dieną), ir kitus dokumentus apie statinį, jeigu institucija jų turi; nerealizuotini statiniai Nekilnojamojo turto registre neregistruojami.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2010-08-12,
Žin., 2010, Nr.
97-5032 (2010-08-14), i. k. 1101100NUTA00001141*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2012-04-11,
Žin., 2012, Nr.
46-2229 (2012-04-19), i. k. 1121100NUTA00000388*

*Nr. ,
2015-03-13,
paskelbta TAR 2015-03-19, i. k. 2015-03963*

36. Jeigu turto savininkas atsiranda po to, kai įsigalioja teismo sprendimas pripažinti turtą bešeimininkiu ir turtas jau parduotas, mokesčių inspekcija grąžina savininkui parduoto turto vertės pinigų sumą, išskaičiusi patirtas išlaidas (ekspertizės, turto vertinimo, saugojimo, transportavimo ir kitas). Jeigu turtas neparduodamas, savininkas iki turto grąžinimo privalo atlyginti valstybės ar savivaldybės biudžetui visas valstybės ar savivaldybės institucijų patirtas išlaidas, susijusias su šio turto ekspertize, vertinimu, saugojimu, transportavimu ir panašiai. Jeigu turtas buvo saugomas natūra, savininkui turi būti grąžintas tas pats turtas, kuris saugotas. Jeigu surašytas turto nuvertinimo dokumentas, grąžinama turto nuvertinimo dokumente nurodytos vertės pinigų suma.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

37. Apie turto (arba pinigų už parduotą turtą) grąžinimą būtina pažymėti turto perėmimo dokumente bei kituose turto apskaitos dokumentuose ir informuoti asmenį, perdavusį turtą mokesčių inspekcijai.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

38. Jeigu šių Taisyklių 32 punkte numatytais atvejais mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio perimtas turtas nebuvo saugomas, taip pat tais atvejais, kai šis turtas buvo saugomas, bet per įstatymo nustatytą saugojimo laiką sunaikintas ar smarkiai sugadintas, vadovaudamasis kompetentingos institucijos (policijos, prokuratūros) pateikta išvada (pažyma), mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio darbuotojas (pareigūnas) apie turto sunaikinimą arba sugadinimą turi pažymėti turto perėmimo dokumente.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

39. Mokesčių inspekcijos, centralizuotai valdomo valstybės turto valdytojo ar Nacionalinės žemės tarnybos darbuotojas (pareigūnas), tvarkantis valstybei perduotino turto nebalansinę apskaitą, užveda tokio turto bylą, į kurią sega turto perėmimo dokumentą, raštišką pranešimą apie esantį turtą, kuris neturi savininko arba kurio savininkas nežinomas, ir kitus dokumentus.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

40. Visi dokumentai, susiję su valstybei perduotinu turtu, registruojami atskiroje registracijos knygoje.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

**IV. BEŠEIMININKIO DAIKTO APSKAITYMAS**

41. Bešeimininkio daikto perėmimas mokesčių inspekcijoje įforminamas taip:

41.1. Mokesčių inspekcija ar kita Lietuvos Respublikos civilinio kodekso 4.58 straipsnio 1 dalyje numatyta institucija, gavusi teismo sprendimą dėl daikto, kuris neturi savininko arba kurio savininkas nežinomas, pripažinimo bešeimininkiu ir perdavimo valstybei, per 10 darbo dienų nuo įsiteisėjusio teismo sprendimo gavimo dienos turi surašyti turto perėmimo dokumentą.

41.2. Jeigu bešeimininkiu daiktu pripažįstamas nekilnojamasis turtas ar kitas privalomai registruotinas turtas, mokesčių inspekcija ar kita Lietuvos Respublikos civilinio kodekso 4.58 straipsnio 1 dalyje numatyta institucija privalo šį turtą teisės aktų nustatyta tvarka įregistruoti Nekilnojamojo turto registre ar kitame registre.

41.3. Jeigu iki pripažinimo bešeimininkiu daiktas buvo saugomas natūra ir nei fizinė, nei prekinė jo būklė nepakito, tačiau per saugojimo laiką sumažėjo vertė, toks turtas gali būti įvertintas suma, iki 30 procentų mažesne už turto perėmimo dokumente nustatytą jo vertę. Daikto vertė nustatoma vadovaujantis turto vertinimo ataskaita. Daikto vertės pokytis po jo pripažinimo bešeimininkiu įforminamas turto nuvertinimo dokumentu.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

42. Jeigu įmonė, įstaiga ar organizacija (toliau – įmonė) saugo daiktą, kurį jo savininkas per nustatytą laiką privalėjo atsiimti, tačiau neatsiėmė, toks daiktas Lietuvos Respublikos civilinio kodekso 6.843 straipsnio 2 dalyje nustatyta tvarka turi būti parduodamas.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

**V. VALSTYBĖS PAVELDĖTO TURTO APSKAITYMAS**

43. Kai turtas valstybės nuosavybėn gali pereiti paveldėjimo teise, kompetentingos valstybės (savivaldybės) institucijos atstovai (pareigūnai) privalo informuoti atitinkamą mokesčių inspekciją (pagal turto buvimo vietą) apie numatomą palikimo perėjimą valstybei, jeigu paveldimas kilnojamasis turtas, taip pat vertybiniai popieriai (išskyrus akcijas), Nacionalinės žemės tarnybos teritorinį padalinį (pagal turto buvimo vietą), jeigu paveldimas žemės sklypas (jo dalis), ant kurio nėra statinių ar kitų nekilnojamojo turto objektų, kuriems šis sklypas būtų priskirtas, arba centralizuotai valdomo valstybės turto valdytoją, jeigu paveldimas centralizuotai valdomo valstybės turto valdytojo administruojamas turtas.

Jeigu pranešimus apie valstybės paveldėtiną turtą gauna ir mokesčių inspekcija, ir centralizuotai valdomo valstybės turto valdytojas, o valstybės paveldėtinas turtas yra šių Taisyklių nustatyta tvarka administruotinas tiek centralizuotai valdomo valstybės turto valdytojo, tiek ir mokesčių inspekcijos, centralizuotai valdomo valstybės turto valdytojas inicijuoja viso paveldėtino turto paveldėjimą valstybės vardu. Tokiu atveju centralizuotai valdomo valstybės turto valdytojas, gavęs paveldėjimo teisės liudijimą, per 10 darbo dienų nuo šio dokumento gavimo dienos turi šį dokumentą (jo kopiją) perduoti mokesčių inspekcijai, kad mokesčių inspekcija šių Taisyklių nustatyta tvarka galėtų pradėti paveldėtą kilnojamąjį turtą administruoti. Šiuo atveju turto perėmimo dokumentas neforminamas.

Jeigu valstybė paveldi centralizuotai valdomo valstybės turto valdytojo administruojamą turtą arba žemės sklypą (jo dalį), ant kurio nėra statinių ar kitų nekilnojamojo turto objektų, kuriems šis sklypas būtų priskirtas, atitinkamai centralizuotai valdomo valstybės turto valdytojas ar Nacionalinės žemės tarnybos teritorinis padalinys įgyja ir privalo vykdyti visas Lietuvos Respublikos civiliniame kodekse nustatytas su palikimo priėmimu susijusias pareigas.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

44. Mokesčių inspekcija, kai valstybė paveldi kilnojamąjį turtą, taip pat vertybinius popierius (išskyrus akcijas), centralizuotai valdomo valstybės turto valdytojas, kai valstybė paveldi centralizuotai valdomo valstybės turto valdytojo administruojamą turtą, Nacionalinės žemės tarnybos teritorinis padalinys, kai valstybė paveldi žemės sklypą (jo dalį), ant kurio nėra statinių ar kitų nekilnojamojo turto objektų, kuriems šis sklypas būtų priskirtas, gavę pranešimą apie numatomą palikimo perėjimą valstybei, prireikus gali kreiptis į palikimo atsiradimo vietos apylinkės teismą dėl palikimo apsaugos.

*Punkto pakeitimai:*

*Nr. ,
2009-12-16,
Žin., 2009, Nr.
154-6967 (2009-12-28), i. k. 1091100NUTA00001712*

*Nr. ,
2015-03-13,
paskelbta TAR 2015-03-19, i. k. 2015-03963*

45. Jeigu valstybė paveldėjo žemės sklypą (jo dalį), atitinkami paveldėjimą patvirtinantys dokumentai turi būti perduoti Nacionalinės žemės tarnybos teritoriniam padaliniui pagal žemės sklypo (jo dalies) buvimo vietą. Šiuo atveju neforminamas turto perėmimo dokumentas.

*Punkto pakeitimai:*

*Nr. ,
2010-08-12,
Žin., 2010, Nr.
97-5032 (2010-08-14), i. k. 1101100NUTA00001141*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

46. Jeigu saugant ar naudojant palikimą padaryta tam tikrų išlaidų, mokesčių inspekcijai, centralizuotai valdomo valstybės turto valdytojui ar Nacionalinei žemės tarnybai turi būti pateikti išlaidas patvirtinantys dokumentai: sąskaitos faktūros, saugojimo sutarčių kopijos, kasos išlaidų orderiai ir kiti dokumentai.

*Punkto pakeitimai:*

*Nr. ,
2009-12-16,
Žin., 2009, Nr.
154-6967 (2009-12-28), i. k. 1091100NUTA00001712*

*Nr. ,
2015-03-13,
paskelbta TAR 2015-03-19, i. k. 2015-03963*

47. Visos mokesčių inspekcijos turėtos su palikimų administravimu susijusios išlaidos apmokamos iš mokesčių inspekcijai skirtų Lietuvos Respublikos valstybės biudžeto asignavimų.

Visos Nacionalinės žemės tarnybos teritorinių padalinių turėtos su palikimų administravimu susijusios išlaidos apmokamos iš bendrųjų Lietuvos Respublikos žemės ūkio ministerijai skirtų Lietuvos Respublikos valstybės biudžeto asignavimų.

Visos centralizuotai valdomo valstybės turto valdytojo turėtos su palikimų administravimu susijusios išlaidos apmokamos centralizuotai valdomo valstybės turto valdytojo lėšomis.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

48. Mokesčių inspekcijos, centralizuotai valdomo valstybės turto valdytojo ar Nacionalinės žemės tarnybos teritorinio padalinio darbuotojai (pareigūnai), gavę paveldėjimo teisės liudijimą, turi nuvykti į turto buvimo vietą, jį patikrinti ir surašyti turto perėmimo dokumentą.

*Punkto pakeitimai:*

*Nr. ,
2009-12-16,
Žin., 2009, Nr.
154-6967 (2009-12-28), i. k. 1091100NUTA00001712*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

49. Jeigu į palikimą įeina turtas, kuris yra įkeistas ar įregistruotas Hipotekos registre, mokesčių inspekcijos pareigūnas, jeigu paveldimas turtas, kurį šių Taisyklių nustatyta tvarka administruoja mokesčių inspekcija, centralizuotai valdomo valstybės turto valdytojo darbuotojas, jeigu paveldimas centralizuotai valdomo valstybės turto valdytojo administruojamas turtas, ar Nacionalinės žemės tarnybos teritorinio padalinio darbuotojas, jeigu paveldimas žemės sklypas (jo dalis), ant kurio nėra statinių ar kitų nekilnojamojo turto objektų, kuriems šis sklypas būtų priskirtas, gavęs paveldėjimo teisės liudijimą, turi surašyti turto perėmimo dokumentą, įregistruoti turtą valstybės vardu ir per 10 darbo dienų nuo įregistravimo visus dokumentus pateikti Hipotekos registrui, kad būtų padaryti atitinkami pakeitimai.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

50. Jeigu valstybė paveldi dalį nedalomo turto, atsižvelgiant į turto pobūdį ir kitų įpėdinių poreikius, kiti šio nedalomo paveldėto turto savininkai (įpėdiniai) valstybei kompensuoja pinigais turto dalies, priklausančios valstybei, vertę arba šis turtas pasidalijamas kitais Lietuvos Respublikos civilinio kodekso 5.70 straipsnyje nurodytais būdais.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

51. Mokesčių inspekcijos pareigūnai, gavę paveldėjimo teisės liudijimą, valstybės paveldėtą turtą realizuoja šių Taisyklių IV skyriaus nustatyta tvarka. Testatoriui nurodžius sąlygas, kurias privalo įvykdyti valstybė, kad galėtų paveldėti atitinkamą testatoriaus turtą, ir kompetentingoms valstybės institucijoms priėmus sprendimą prisiimti atitinkamus įsipareigojimus, susijusius su šiomis sąlygomis, mokesčių inspekcija, centralizuotai valdomo valstybės turto valdytojas, Nacionalinės žemės tarnybos teritorinio padalinys testatoriaus sąlygas įvykdo iki palikimo priėmimo ir paveldėjimo teisės liudijimo gavimo.

Mokesčių inspekcija patikėjimo teise valdo, naudoja valstybės paveldėtą turtą ir juo disponuoja Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2015-03-13,
paskelbta TAR 2015-03-19, i. k. 2015-03963*

**VI. DAIKTINIŲ ĮRODYMŲ APSKAITYMAS**

52. Mokesčių inspekcija per 10 darbo dienų nuo nutarimo perduoti mokesčių inspekcijai daiktinius įrodymus parduoti (toliau šiame skirsnyje vadinama – nutarimas) gavimo dienos surašo turto perėmimo dokumentą.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

53. Mokesčių inspekcijos surašomame turto perėmimo dokumente daiktiniai įrodymai turi būti įkainoti, detaliai aprašyti, nurodyta jų kiekis, kokybė, rūšis, kiti požymiai.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

54. Jeigu prie nutarimo pateiktieji dokumentai neatitinka faktiškai perduodamų daiktinių įrodymų kiekio, rūšies, kokybės ir kitų požymių, apie tai mokesčių inspekcija privalo pranešti perduodančiosios institucijos vadovui.

55. Mokesčių inspekcijos pareigūnas, surašęs turto perėmimo dokumentą, daiktinius įrodymus, kurie yra greitai gendantis turtas, turi per 24 valandas nuo nutarimo gavimo dienos perduoti juos parduoti.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

56. Perduoti mokesčių inspekcijai daiktiniai įrodymai parduodami šių Taisyklių IV skyriuje nustatyta tvarka.

57. Jeigu daiktiniai įrodymai yra baudžiamojoje byloje (ikiteisminiame tyrime) esantys daiktai, turintys reikšmės nusikalstamai veikai tirti ir nagrinėti, gali greitai sugesti ar prarasti vertę arba juos saugoti, prižiūrėti ir laikyti būtų akivaizdžiai per brangu ir šie daiktai negali būti grąžinami savininkui, jie parduodami ar perduodami Lietuvos Respublikos civilinio proceso kodekso 691 straipsnyje nustatyta areštuoto turto realizavimo tvarka. Jeigu daiktiniai įrodymai administracinio nusižengimo byloje yra mediena ir jos grąžinimas savininkui gali apsunkinti nutarimo administracinio nusižengimo byloje vykdymą, mediena realizuojama kaip greitai gendantis turtas šių Taisyklių nustatyta tvarka.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2016-01-06,
paskelbta TAR 2016-01-12, i. k. 2016-00540*

58. Jeigu teismas, išnagrinėjęs baudžiamąją bylą, priima sprendimą konfiskuoti daiktus, turinčius reikšmės nusikalstamai veikai tirti ir nagrinėti, arba nutraukia bylos nagrinėjimą, o daiktus, turinčius reikšmės nusikalstamai veikai tirti ir nagrinėti, pripažįsta konfiskuotu turtu, arba kitais atvejais, kai daiktai konfiskuojami, įsigaliojus teismo sprendimui, mokesčių inspekcija per 10 darbo dienų nuo vykdomojo rašto ir įsigaliojusiojo teismo sprendimo kopijos gavimo dienos pažymi apie tai turto perėmimo dokumente.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

59. Jeigu daiktiniai įrodymai, perduoti mokesčių inspekcijai parduoti, iki pardavimo buvo saugomi pagal pasaugos sutartį, sudarytą tarp saugotojo ir mokesčių inspekcijos ar kitos valstybės institucijos, saugotojui už daiktinių įrodymų saugojimą apmokama taip:

59.1. Visos valstybės institucijų patirtos su daiktiniais įrodymais susijusios išlaidos, mokėtinos saugotojui už jo suteiktas saugojimo paslaugas, apmokamos iš valstybės institucijoms skirtų Lietuvos Respublikos valstybės biudžeto asignavimų.

59.2. Saugojimo išlaidos, apmokamos šių Taisyklių 59.1 punkte nustatyta tvarka, negali viršyti daiktinių įrodymų vertės.

**VII. VALSTYBEI PERDUOTO (DOVANOTO) TURTO APSKAITYMAS**

*Pakeistas skirsnio pavadinimas:*

*Nr. ,
2015-03-13,
paskelbta TAR 2015-03-19, i. k. 2015-03963*

60. Savininkas, kurio turtą saugo kiti asmenys pagal turto pasaugos sutartį, apie savo pageidavimą perduoti turtą valstybei informuoja saugotoją ir mokesčių inspekciją, kai valstybei perduodamas kilnojamasis turtas ir vertybiniai popieriai (išskyrus akcijas), centralizuotai valdomo valstybės turto valdytoją, kai valstybei perduodamas centralizuotai valdomo valstybės turto valdytojo administruojamas turtas, arba atitinkamą Nacionalinės žemės tarnybos teritorinį padalinį, kai valstybei perduodamas žemės sklypas (jo dalis), ant kurio nėra statinių ar kitų nekilnojamojo turto objektų, kuriems šis sklypas (jo dalis) būtų priskirtas.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

61. Jeigu turto savininkas pats saugo turtą, tačiau pageidauja jį perduoti valstybės nuosavybėn, jis pateikia pranešimą mokesčių inspekcijai, kai valstybei perduodamas kilnojamasis turtas ir vertybiniai popieriai (išskyrus akcijas), centralizuotai valdomo valstybės turto valdytojui, kai valstybei perduodamas centralizuotai valdomo valstybės turto valdytojo administruojamas turtas, ar atitinkamam Nacionalinės žemės tarnybos teritoriniam padaliniui, kai valstybei perduodamas žemės sklypas (jo dalis), ant kurio nėra statinių ar kitų nekilnojamojo turto objektų, kuriems šis sklypas (jo dalis) būtų priskirtas.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

62. Prie šių Taisyklių 61 punkte nurodyto pranešimo pridedamas siūlomo perduoti turto apyrašas, kuriame nurodoma, koks turtas (pagal pavadinimus, rūšis, kiekius) perduodamas, ir nurodoma perdavimo priežastis.

63. Mokesčių inspekcijai, centralizuotai valdomo valstybės turto valdytojui ar atitinkamam Nacionalinės žemės tarnybos teritoriniam padaliniui iš asmens gavus pranešimą apie tai, kad valstybei perduodamas turtas, ir sutikus jį priimti, šios institucijos darbuotojai (pareigūnai) per 10 darbo dienų turi nuvykti į turto buvimo vietą, jį įvertinti ir perimti surašydami turto perėmimo dokumentą.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

64. Turto perėmimo dokumento surašymo metu dalyvauja turto savininkas, o turto saugotojas (jo atstovas) turi teisę dalyvauti surašant turto perėmimo dokumentą. Jeigu dovanojamas turtas yra mažavertis, mokesčių inspekcija turi teisę atsisakyti priimti dovanojamą turtą.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

65. Turtas įkainojamas rinkos kainomis. Jeigu turto savininkas nesutinka su mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio pateiktu įvertinimu, jis per 3 dienas gali pasikviesti turto vertintojus šiam turtui įvertinti. Jeigu per 3 dienas turto savininkas to nepadaro, turtas įkainojamas vadovaujantis mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio pateiktu įvertinimu. Jeigu mokesčių inspekcijos, centralizuotai valdomo valstybės turto valdytojo ar atitinkamo Nacionalinės žemės tarnybos teritorinio padalinio darbuotojai (pareigūnai) nesutinka su turto savininko pasikviestų turto vertintojų pateiktu įvertinimu, iškilę ginčai dėl turto vertinimo sprendžiami šalių susitarimu arba teismo tvarka, jeigu Lietuvos Respublikos įstatymai nenustato kitaip.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

66. Jeigu turto savininko prašymu turto vertinimas buvo atliktas pasikvietus turtą vertinančią įmonę ir ji pateikė turto vertinimo ataskaitą, ši turto vertinimo ataskaita paliekama mokesčių inspekcijai, kai valstybei perduodamas kilnojamasis turtas ir vertybiniai popieriai (išskyrus akcijas), centralizuotai valdomo valstybės turto valdytojui, kai valstybei perduodamas centralizuotai valdomo valstybės turto valdytojo administruojamas turtas, ar atitinkamam Nacionalinės žemės tarnybos teritoriniam padaliniui, kai valstybei perduodamas žemės sklypas (jo dalis), ant kurio nėra statinių ar kitų nekilnojamojo turto objektų, kuriems šis sklypas (jo dalis) būtų priskirtas, o jos kopija perduodama turtą perduodančiam asmeniui. Turto vertinimo ataskaita pridedama prie turto perėmimo dokumento.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

67. Surašomas tik to turto, kuris pagal atitinkamų institucijų išvadas arba ekspertizės aktus pripažintas tinkamu parduoti, perėmimo dokumentas. Visos mokesčių inspekcijos patirtos su šiuo turtu susijusios išlaidos apmokamos iš jai skirtų Lietuvos Respublikos valstybės biudžeto asignavimų. Jeigu turtą mokesčių inspekcija perduoda patikėjimo teise, visas išlaidas turi padengti jį gavęs asmuo.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

68. Kai siūloma perduoti nekilnojamąjį turtą, turi būti pateikta pažyma apie teisinę registraciją ir šio turto savininką iš valstybės įmonės Registrų centro arba kito registro, o kai siūlomas kitas turtas, kuriam nustatyta privalomoji registracija, – pažymėjimas iš atitinkamos institucijos, atliekančios teisinę registraciją.

Jeigu valstybei buvo perduotas (dovanotas) žemės sklypas (jo dalis), ant kurio nėra statinių ar kitų nekilnojamojo turto objektų, kuriems šis sklypas (jo dalis) būtų priskirtas, valstybės ar savivaldybės institucija, gavusi perdavimą (dovanojimą) patvirtinančius dokumentus, per 10 darbo dienų nuo jų gavimo šiuos dokumentus turi perduoti Nacionalinės žemės tarnybos teritoriniam padaliniui pagal žemės sklypo (jo dalies) buvimo vietą. Šiuo atveju turto perėmimo dokumentas neforminamas.

*Punkto pakeitimai:*

*Nr. ,
2010-08-12,
Žin., 2010, Nr.
97-5032 (2010-08-14), i. k. 1101100NUTA00001141*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

**VIII. RADINIŲ APSKAITYMAS**

69. Mokesčių inspekcijos pareigūnas, gavęs iš policijos ar asmens pranešimą apie rastą turtą, jį apskaityti turi tik tuo atveju, kai:

69.1. rastas turtas buvo saugotas ne mažiau kaip 6 mėnesius ir per tą laiką nepaaiškėjo turtą pametęs asmuo;

ir 69.2. asmuo, radęs turtą, atsisakė kompensuoti radinio išlaikymo ir kitas su radiniu susijusias išlaidas, jeigu radinį saugojo ne jis.

Radiniai apskaitomi pagal šių Taisyklių III skyriaus IV skirsnyje nustatytas turto apskaitos taisykles (kaip ir bešeimininkis daiktas).

**IX. LOBIŲ APSKAITYMAS**

70. Mokesčių inspekcija, gavusi pranešimą apie valstybei (savivaldybei) nuosavybės teise priklausančioje žemėje rastą lobį, turi nusiųsti į lobio buvimo vietą savo pareigūną, kad jis įvertintų lobį ir surašytų turto perėmimo dokumentą. Ketvirtadalis įvertinto lobio sumos turi atitekti lobį radusiam asmeniui.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

71. Lobį radusiam asmeniui atlyginama, mokesčių inspekcijos su lobiu susijusios išlaidos apmokamos iš mokesčių inspekcijai skirtų Lietuvos Respublikos valstybės biudžeto asignavimų; jeigu istorinę, kultūrinę ar archeologinę vertę turintis lobis įstatymų nustatyta tvarka paimamas pagal įstatymą visuomenės poreikiams, tuomet asmenims, turintiems teisę įgyti nuosavybėn lobį ar jo dalį sudarančius daiktus, atlyginama Lietuvos Respublikos teisės aktų nustatyta tvarka.

**X. VALSTYBEI PERDUOTINO TURTO ĮVERTINIMAS**

72. Valstybei perduotinas turtas įvertinamas eurais.

*Punkto pakeitimai:*

*Nr. ,
2014-11-26,
paskelbta TAR 2014-11-28, i. k. 2014-18095*

73. Turto kainą Lietuvos Respublikos teisės aktų nustatyta tvarka nustato perduodančiojo asmens, mokesčių inspekcijos, kai valstybei perduotinas kilnojamasis turtas ir vertybiniai popieriai (išskyrus akcijas), centralizuotai valdomo valstybės turto valdytojo, kai valstybei perduotinas turtas yra centralizuotai valdomo valstybės turto valdytojo administruojamas turtas, Nacionalinės žemės tarnybos teritorinio padalinio, kai valstybei perduotinas turtas yra žemės sklypas (jo dalis), ant kurio nėra statinių ar kitų nekilnojamojo turto objektų, kuriems šis sklypas (jo dalis) būtų priskirtas, ir turtą parduodančios įmonės atstovai, prireikus pasitelkę turto vertintojus. Kaina nustatoma atsižvelgiant į turto kokybę, prekinę išvaizdą, realizavimo terminus, prekės specifiką, rinką ir kitus požymius.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

74. Turtas įvertinamas rinkos kaina.

75. Greitai gendančio turto kaina gali būti 10 procentų mažesnė, kai siekiama užtikrinti viso kiekio pardavimą iki šio turto vartojimo termino pasibaigimo. Jeigu greitai gendančio turto vartojimo terminai labai trumpi, o jo kiekis didelis, kaina gali būti dar sumažinta vadovaujantis protingumo kriterijais, kad per trumpą laikotarpį būtų realizuotas visas esamas kiekis.

**IV. TURTO REALIZAVIMAS**

**I. BENDROSIOS NUOSTATOS**

76. Valstybei perduoto turto, išskyrus centralizuotai valdomo valstybės turto valdytojo administruojamą turtą ir Nacionalinės žemės tarnybos teritorinių padalinių administruojamus žemės sklypus (jų dalis), ant kurių nėra statinių ar kitų nekilnojamojo turto objektų, kuriems šie sklypai būtų priskirti, realizavimą organizuoja mokesčių inspekcija. Valstybei perduotas turtas realizuojamas konkurso būdu, elektroninio konkurso būdu, elektroninėje parduotuvėje, perduodamas patikėjimo teise, parduodamas per įmones, su kuriomis mokesčių inspekcija konkurso būdu yra sudariusi valstybei perduotino turto realizavimo sutartis, ar realizuojamas kita įstatymų nustatyta tvarka.

Centralizuotai valdomo valstybės turto valdytojo administruojamas turtas parduodamas Lietuvos Respublikos žemės įstatymo, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo, Lietuvos Respublikos valstybei ir savivaldybėms priklausančių akcijų privatizavimo įstatymo nustatyta tvarka.

Nacionalinės žemės tarnybos teritorinių padalinių administruojamais žemės sklypais (jų dalimis), ant kurių nėra statinių ar kitų nekilnojamojo turto objektų, kuriems šie sklypai (jų dalys) būtų priskirti, disponuojama Lietuvos Respublikos žemės įstatymo, Lietuvos Respublikos žemės reformos įstatymo, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka. Kai valstybei tenka pareiga atsiskaityti su palikėjo kreditoriais, žemės sklypai parduodami aukcione, išskyrus Lietuvos Respublikos žemės reformos įstatymo 13 straipsnyje nustatytus atvejus, kai žemė neprivatizuojama.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2014-08-27,
paskelbta TAR 2014-09-02, i. k. 2014-11584*

*Nr. ,
2015-03-13,
paskelbta TAR 2015-03-19, i. k. 2015-03963*

77. Jeigu turtas dėl savo specifikos negali būti parduodamas per įmones, su kuriomis konkurso būdu buvo sudarytos sutartys (kai teisę realizuoti tokį turtą Lietuvos Respublikoje turi tik viena ar kelios įmonės arba įmonės neturi reikiamos patirties, infrastruktūros ar kitų priemonių ar sąlygų, būtinų tokiam turtui realizuoti, ir panašiai), arba yra kitokių svarbių priežasčių, dėl kurių realizuoti turto per šias įmones netikslinga ar neįmanoma, jis parduodamas pagal pirkimo–pardavimo sutartis arba perleidžiamas kitokio sandorio tarp mokesčių inspekcijos ir turtą įsigyjančio asmens pagrindu. Šiuo atveju mokesčių inspekcija turto realizavimo būdą pasirenka atsižvelgdama į turto realizavimo efektyvumo kriterijų. Pagal pirkimo–pardavimo sutartis turtas parduodamas ir tada, jeigu konkurso būdu (skelbiamo ne rečiau kaip kas 6 mėnesius, bet ne ilgiau kaip 2 metus) neatsiranda nė vieno juridinio asmens, kuris turėtų teisę realizuoti tokį turtą ir pagal konkurso sąlygas galėtų būti paskelbtas konkurso laimėtoju.

*Punkto pakeitimai:*

*Nr. ,
2014-08-27,
paskelbta TAR 2014-09-02, i. k. 2014-11584*

78. Jeigu tam tikru turtu dėl jo specifinės paskirties prekiauja tik viena ar kelios įmonės, turinčios leidimą ar licenciją verstis tokia veikla, jis turi būti siūlomas realizuoti tik šioms įmonėms.

79. Jeigu įmonė, į kurią buvo kreiptasi, atsisako realizuoti siūlomą turtą, toks turtas siūlomas realizuoti kitoms įmonėms, kurios verčiasi tokia veikla.

80. Bešeimininkiai energetikos objektai, kurie teismo sprendimu yra perduoti valstybės arba savivaldybės nuosavybėn, Lietuvos Respublikos įstatymų nustatyta tvarka gali būti atitinkamu Lietuvos Respublikos Vyriausybės ar savivaldybės tarybos sprendimu parduodami, išnuomojami ar kitaip suteikiami naudotis jų teritorijoje veikiančiai energijos perdavimo ar skirstymo įmonei.

**II. MOKESČIŲ INSPEKCIJOJE APSKAITYTO TURTO PARDAVIMAS**

81. Mokesčių inspekcijos perimtas turtas parduodamas taip:

81.1. Kilnojamasis turtas, kurio vieneto kaina lygi 17 500 eurų arba didesnė, parduodamas tik konkurso arba elektroninio konkurso būdu, išskyrus šių Taisyklių 81.2 ir 81.3 papunkčiuose nurodytus atvejus.

81.2. Vertybinių popierių (išskyrus akcijas) ir finansinių priemonių (toliau – investicinė priemonė), kaip šios sąvokos apibrėžtos Lietuvos Respublikos vertybinių popierių įstatyme ir Lietuvos Respublikos finansinių priemonių rinkų įstatyme, kolektyvinio investavimo subjektų investicinių priemonių, kaip šios sąvokos apibrėžtos Lietuvos Respublikos kolektyvinio investavimo subjektų įstatyme (toliau – vertybiniai popieriai (išskyrus akcijas) ir investicinės priemonės), išpirkimas ir pardavimas, pensijų fondų pensijų sąskaitose apskaitomų vienetų konvertavimas į pinigus inicijuojamas šia tvarka:

81.2.1. Vertybiniai popieriai (išskyrus akcijas) ir investicinės priemonės, kuriais prekiaujama reguliuojamose rinkose, organizuotose Lietuvos Respublikoje ar kitose Europos ekonominės erdvės valstybėse, parduodami per vertybinių popierių viešosios apyvartos tarpininką, kuris yra parduodamų vertybinių popierių (išskyrus akcijas), taip pat investicinių priemonių sąskaitos tvarkytojas. Valstybinė mokesčių inspekcija ar jos įgaliota mokesčių inspekcija šiam tarpininkui pateikia vertybinių popierių (išskyrus akcijas) ar investicinių priemonių pardavimo pavedimą, kuriame nurodo pardavimo kainą, ne mažesnę už pavedimo pateikimo metu reguliuojamoje rinkoje (biržoje) esančią šių vertybinių popierių (išskyrus akcijas) ar investicinių priemonių pirkimo (paklausos) kainą. Jeigu vertybinių popierių (išskyrus akcijas) ar investicinių priemonių yra daug (palyginti su biržoje įprastomis tų vertybinių popierių apyvartomis), siekiant nesumažinti jų kainos, visas parduodamų vertybinių popierių (išskyrus akcijas) kiekis padalijamas į kelias dalis ir palaipsniui parduodamas per kelias dienas.

81.2.2. Užsienio vertybiniai popieriai (išskyrus akcijas) ir investicinės priemonės, kurie kotiruojami kitų užsienio biržų ar kitų organizuotų rinkų pirmuosiuose sąrašuose, parduodami šių Taisyklių 81.2.1 papunktyje nustatyta tvarka.

81.2.3. Vertybiniai popieriai (išskyrus akcijas) ir investicinės priemonės, kuriais neprekiaujama šių Taisyklių 81.2.1 ir 81.2.2 papunkčiuose nurodytose rinkose, išskyrus Lietuvos Respublikoje išleistus uždarųjų akcinių bendrovių vertybinius popierius, ir tie vertybiniai popieriai (išskyrus akcijas) ir tos investicinės priemonės, kurių Valstybinė mokesčių inspekcija ar jos įgaliota mokesčių inspekcija dėl objektyvių priežasčių negali parduoti šių Taisyklių 81.2.1 ir 81.2.2 papunkčiuose nustatyta tvarka, parduodami per vertybinių popierių viešosios apyvartos tarpininką (finansų maklerio įmonę ar kredito įstaigą, turinčias teisę teikti investicinę paslaugą – vykdyti pavedimus įsigyti ir perleisti vertybinius popierius klientų sąskaita), kuris atrenkamas Lietuvos Respublikos viešųjų pirkimų įstatymo nustatyta konkurso tvarka. Su konkurso nugalėtoju sudaroma tarpininkavimo parduodant vertybinius popierius (išskyrus akcijas) ir investicines priemones sutartis, kuria atrinktasis vertybinių popierių viešosios apyvartos tarpininkas įsipareigoja siekti geriausios parduodamų vertybinių popierių (išskyrus akcijas) ir investicinių priemonių kainos. Jeigu yra atrinktas vertybinių popierių viešosios apyvartos tarpininkas, Valstybinė mokesčių inspekcija ar jos įgaliota mokesčių inspekcija privalo pasinaudoti jo paslaugomis taip pat vietoj šių Taisyklių 81.2.1 ir 81.2.2 papunkčiuose nurodytų atvejų, jeigu šiais atvejais būsiančios vertybinių popierių (išskyrus akcijas) ar investicinių priemonių tiesioginio pardavimo bendrosios išlaidos didesnės už atrinktojo tarpininko siūlomas bendrąsias pardavimo išlaidas.

81.2.4. Lietuvos Respublikoje išleisti uždarųjų akcinių bendrovių vertybiniai popieriai (išskyrus akcijas) parduodami tarpininkaujant šių Taisyklių 81.2.3 papunktyje nustatyta tvarka atrinktam vertybinių popierių viešosios apyvartos tarpininkui arba kitam konkurso būdu pagal Lietuvos Respublikos viešųjų pirkimų įstatymą atrinktam juridiniam asmeniui. Konkretiems uždarosios akcinės bendrovės vertybiniams popieriams (išskyrus akcijas) parduoti Valstybinė mokesčių inspekcija ar jos įgaliota mokesčių inspekcija privalo pasirinkti tą tarpininką, kuris siūlo mažiausias bendrąsias pardavimo išlaidas. Lietuvos Respublikoje išleistus uždarųjų akcinių bendrovių vertybinius popierius (išskyrus akcijas) gali tiesiogiai parduoti ir pati Valstybinė mokesčių inspekcija ar jos įgaliota mokesčių inspekcija, jeigu tokiam vertybinių popierių (išskyrus akcijas) tiesioginiam pardavimui organizuoti prireiktų mažiau išlaidų, nei jiems parduoti per tarpininką. Pastaruoju atveju vertybinių popierių (išskyrus akcijas) pirkimo–pardavimo sutartį Valstybinė mokesčių inspekcija ar jos įgaliota mokesčių inspekcija sudaro su pirkėju, jos organizuotame pardavimo konkurse pasiūliusiu geriausią kainą.

81.2.5. Kolektyvinio investavimo subjektų investicinius vienetus Valstybinė mokesčių inspekcija ar jos įgaliota mokesčių inspekcija pateikia išpirkti pagal šių kolektyvinio investavimo subjektų sudarymo dokumentų nuostatas. Jeigu investiciniais vienetais ar kitomis investicinėmis priemonėmis prekiaujama vertybinių popierių rinkose ir jų pardavimo rinkoje išlaidos mažesnės už išpirkimo išlaidas, Valstybinė mokesčių inspekcija laikosi šių Taisyklių 81.2.1–81.2.3 papunkčiuose nustatytos tvarkos.

81.2.6. Valstybei perduotinas pensijų fondų turtas Valstybinės mokesčių inspekcijos ar jos įgaliotos mokesčių inspekcijos prašymu, pateikiamu atitinkamus pensijų fondus valdančioms pensijų kaupimo bendrovėms, konvertuojamas į pinigus pagal valstybei perduotinose pensijų sąskaitose esančių apskaitos vienetų skaičių ir vertę pensijų fondų veiklą reglamentuojančių teisės aktų nustatyta tvarka.

81.3. Turtas, kurį pagal įstatymus leidžiama realizuoti tik gavus nustatyta tvarka išduotą licenciją (leidimą), gali būti perduotas realizuoti tik konkurso būdu sudarant sutartis su atitinkamas licencijas (leidimus) turinčiais asmenimis.

Realizuojami tauriųjų metalų ir brangakmenių gaminiai privalo būti įspauduoti pagal Lietuvos Respublikos tauriųjų metalų ir brangakmenių valstybinės priežiūros įstatymo 4 straipsnio reikalavimus.

81.4. Šių Taisyklių 81.1–81.3 papunkčiuose nenurodytas turtas parduodamas per įmones, su kuriomis mokesčių inspekcija konkurso būdu yra sudariusi valstybei perduotino turto realizavimo sutartis, arba elektroninėje parduotuvėje.

*Punkto pakeitimai:*

*Nr. ,
2015-03-13,
paskelbta TAR 2015-03-19, i. k. 2015-03963*

**3 skirsnis.** *Neteko galios nuo 2015-03-20*

*Skirsnio naikinimas:*

*Nr. ,
2015-03-13,
paskelbta TAR 2015-03-19, i. k. 2015-03963*

**IV. TURTO PARDAVIMAS KONKURSO BŪDU**

107. Mokesčių inspekcija, įtraukusi į apskaitą kilnojamąjį turtą, kurio vieneto kaina lygi 17 500 eurų arba didesnė ir kuris turi būti parduodamas tik konkurso būdu, ne vėliau kaip per 10 darbo dienų nuo turto perėmimo dokumento surašymo turi paskelbti konkursą.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2014-08-27,
paskelbta TAR 2014-09-02, i. k. 2014-11584*

*Nr. ,
2014-11-26,
paskelbta TAR 2014-11-28, i. k. 2014-18095*

108. Konkursą vykdo ir organizuoja mokesčių inspekcijos viršininko arba jo įgalioto asmens įsakymu sudaryta 3 asmenų (pirmininkas ir nariai) konkurso komisija, kuriai dirbant turi būti rašomas konkurso komisijos posėdžio protokolas.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

109. Informacija apie turto pardavimą konkurso būdu ne vėliau kaip prieš 15 darbo dienų iki organizuojamo konkurso turi būti skelbiama Valstybinės mokesčių inspekcijos interneto puslapyje, skelbimų lentoje ir vietos arba centrinėje spaudoje (išskyrus pramoginio tipo leidinius), atsižvelgiant į turto specifiką, vertę ir kitus požymius. Esant galimybei, informacija apie konkurse parduodamą turtą skelbiama iškabinta ant paties turto. Skelbime pateikiami šie duomenys:

109.1. konkursą organizuojančios mokesčių inspekcijos pavadinimas;

109.2. konkurso numeris (jeigu jis yra), konkurso vykdymo data, vieta, pradžios ir pabaigos laikas;

109.3. parduodamo turto apibūdinimas (pavadinimas, rūšis, kokybė, kiekis, techniniai ir (ar) kiti duomenys ar parametrai); jeigu parduodamas turtas turi trūkumų (gedimų ar panašiai), apie tai taip pat turi būti nurodyta skelbime;

109.4. dokumentų dalyvauti konkurse priėmimo terminas, konkurso dalyvių registravimo tvarka;

109.5. telefonas pasiteirauti, kur kreiptis dėl turto apžiūros; mokesčių inspekcija taip pat nurodo, kokiomis darbo dienomis ir kuriuo laiku galima apžiūrėti parduodamą turtą;

109.6. parduodamo turto nuosavybės teisių suvaržymai;

109.7. siūloma turto pardavimo kaina;

109.8. jeigu yra, prie skelbimo apie konkursą pridedamos turto nuotraukos.

*Punkto pakeitimai:*

*Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067*

*Nr. ,
2014-08-27,
paskelbta TAR 2014-09-02, i. k. 2014-11584*

1091. Konkurse parduodamo turto siūloma kaina nustatoma pagal turto perėmimo (įvertinimo) dokumente nurodytą kainą (įskaitant PVM).

Viename konkurse gali būti parduodamas vienas arba keli daiktai. Jeigu parduodami keli daiktai, nurodoma kiekvieno atskiro daikto kaina.

*Papildyta punktu:*

*Nr. ,
2014-08-27,
paskelbta TAR 2014-09-02, i. k. 2014-11584*

110. Asmenys, pageidaujantys dalyvauti konkurse, per skelbime nurodytą terminą konkurso komisijai privalo pateikti:

110.1. paraišką dalyvauti konkurse, kurioje nurodo savo vardą, pavardę, asmens kodą (juridinio asmens pavadinimą, kodą, jeigu konkurse ketina dalyvauti juridinis asmuo), gyvenamosios vietos (buveinės, jeigu elektroniniame konkurse ketina dalyvauti juridinis asmuo) adresą, elektroninio pašto adresą, telefono ir fakso (jeigu yra) numerius;

110.2. pasiūlymą, už kokią kainą asmuo pageidauja pirkti parduodamą turtą; jeigu parduodami keli daiktai, nurodoma kiekvieno atskiro daikto kaina;

110.3. nustatyta tvarka patvirtintą įgaliojimą, jeigu konkurso dalyviui atstovauja kitas asmuo; jeigu asmuo konkurse ketina dalyvauti per atstovą, atstovas privalo identifikuoti savo tapatybę ir pateikti šių Taisyklių 110.1 papunktyje nurodytą informaciją, taip pat nurodyti atstovaujamojo vardą, pavardę, asmens kodą (juridinio asmens pavadinimą, kodą, jeigu atstovaujama juridiniam asmeniui) ir atstovavimo pagrindą; kai konkurso dalyvis yra fizinis asmuo, įgaliojimą turi tvirtinti notaras.

*Punkto pakeitimai:*

*Nr. ,
2014-08-27,
paskelbta TAR 2014-09-02, i. k. 2014-11584*

111. Dokumentus konkurso dalyvis asmeniškai arba paštu pateikia užklijuotame voke su užrašu „Konkursui“.

1111. Registruojantis į konkursą, konkurso dalyvio asmens duomenys negali būti atskleisti nei kitiems konkurso dalyviams, nei tretiesiems asmenims, išskyrus įstatymų nustatytus atvejus.

*Papildyta punktu:*

*Nr. ,
2014-08-27,
paskelbta TAR 2014-09-02, i. k. 2014-11584*

112. Vokus su konkurso dalyvių dokumentais registruoja konkurso komisijos narys, registracijos žurnale nurodydamas vokų gavimo datą ir laiką. Ant gauto voko su konkurso dalyvio dokumentais toks pats užrašas atkartojamas, ir ant jo užrašomas dalyvio eilės numeris.

113. Užsiregistravęs konkurso dalyvis iki skelbime nurodytos paskutinės dokumentų priėmimo dienos turi teisę pateikti naujus konkurso dalyvio dokumentus. Šiuo atveju konkurso dalyvis, pateikęs naują voką su dokumentais, registruojamas iš naujo. Ankstesnieji dalyvio dokumentai konkurso metu nevertinami ir grąžinami konkurso dalyviui, pateikusiam naujus konkurso dalyvio dokumentus.

114. Konkurso dalyvis, iki konkurso pradžios pareikalavęs grąžinti senus dokumentus ir nepateikęs naujų dokumentų, laikomas asmeniu, atsisakiusiu dalyvauti konkurse. Apie savo atsisakymą dalyvauti konkurse raštu arba žodžiu konkurso dalyvis turi pranešti konkurso komisijai. Konkurso komisijos narys, užregistravęs tokį dalyvį, registracijos žurnale turi įrašyti, kad šis dalyvis atsisakė dalyvauti konkurse, nurodyti atsisakymo datą ir pasirašyti.

115. Asmeniui, atsisakiusiam dalyvauti konkurse, dokumentai grąžinami per protingą terminą nuo asmens pareikalavimo momento arba po konkurso, arba pasibaigus dokumentų priėmimo terminui, kai dalyvauti konkurse neužsiregistravo daugiau nė vienas dalyvis.

116. Kai dalyvauti konkurse neužsiregistruoja nė vienas dalyvis arba užsiregistravę dalyviai iki konkurso pradžios atsisako dalyvauti konkurse, konkursas laikomas neįvykusiu. Jis turi būti skelbiamas iš naujo. Apie tai, kad konkursas neįvyko, įrašoma konkurso komisijos posėdžio protokole. Jeigu dalyvauti konkurse užsiregistravo tik vienas dalyvis, ne vėliau kaip po mėnesio skelbiamas antrasis konkursas. Jeigu ir antrajame konkurse dalyvauti užsiregistravo tik tas pats (vienintelis) dalyvis, turtas jam parduodamas pagal pirkimo-pardavimo sutartį.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

117. Konkurso metu komisijos pirmininkas visų konkurso dalyvių akivaizdoje turi atplėšti vokus ir garsiai paskelbti už prekę siūlomą kainą. Po to pagal siūlomą kainą – nuo didžiausios iki mažiausios – sudaromas konkurso dalyvių sąrašas. Laimi konkurso dalyvis, už parduodamą prekę pasiūlęs didžiausią kainą. Konkurso rezultatai turi būti įforminti konkurso komisijos posėdžio protokolu, su kuriuo pasirašytinai supažindinami visi konkurso dalyviai. Konkurso dalyviai, nesutinkantys su konkurso rezultatais ar pastebėję procesinių pažeidimų, turi teisę per 3 darbo dienas po rezultatų paskelbimo apskųsti konkurso rezultatus teismui.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

118. Konkurso laimėtojas privalo konkurso komisijai pateikti arba atsiųsti dokumentus, patvirtinančius, kad jo už nupirktą turtą pasiūlyta suma sumokėta. Konkurso komisija, gavusi iš konkurso laimėtojo informaciją, patvirtinančią, kad suma sumokėta, per 5 darbo dienas nuo minėtos informacijos gavimo surašo Valstybinės mokesčių inspekcijos patvirtintos formos elektroninio konkurso protokolą. Konkurso laimėtojui, per nustatytą laiką sumokėjusiam jo pasiūlytą pinigų sumą, išduodamas konkurso komisijos posėdžio protokolo išrašas. Su konkurso laimėtoju per 10 darbo dienų nuo informacijos apie atsiskaitymą gavimo sudaroma įstatymų reikalaujamos formos pirkimo–pardavimo sutartis.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2014-08-27,
paskelbta TAR 2014-09-02, i. k. 2014-11584*

119. Konkurso laimėtojas į mokesčių inspekcijos sąskaitą per 10 darbo dienų nuo konkurso vykdymo dienos turi sumokėti pasiūlytą pinigų sumą. Nesumokėjęs laiku, konkurso laimėtojas praranda teisę pirkti turtą. Tokiu atveju laikoma, kad laimi antrasis pagal pasiūlytos kainos dydį konkurso dalyvis. Apie tai jam turi būti pranešta registruotu laišku arba pasirašytinai ne vėliau kaip per 5 darbo dienas nuo pinigų sumokėjimo termino pasibaigimo. Antrasis konkurso dalyvis jo pasiūlytą pinigų sumą į mokesčių inspekcijos sąskaitą turi sumokėti per 10 darbo dienų nuo pranešimo gavimo dienos. Jeigu ir antrasis konkurso dalyvis nustatytu laiku neperveda nurodytos pinigų sumos į mokesčių inspekcijos sąskaitą arba atsisako pasiūlymo pirkti turtą, laimėtoju laikomas trečiasis konkurso dalyvis ir taip toliau. Jeigu visi konkurso dalyviai atsisako sumokėti ir pirkti parduodamą turtą, laikoma, kad konkursas neįvyko.

120. Antrajam konkursui neįvykus, turtas parduodamas be konkurso, tačiau jo kaina sumažinama ne daugiau kaip 30 procentų.

**V. TURTO PARDAVIMAS PAGAL KONKURSO BŪDU SUDARYTAS SUTARTIS**

121. Sutartys dėl valstybei perduotino turto pardavimo sudaromos Lietuvos Respublikos įstatymų nustatyta tvarka.

122. Sutartyje įmonė įsipareigoja parduoti perduotą konfiskuotą ar kitaip valstybei perduotiną turtą. Turtas perduodamas parduoti ir jo vertė nustatoma pagal turto perėmimo dokumentą.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

123. Sutartyje, sudarytoje tarp mokesčių inspekcijos ir įmonės, turi būti numatytas įmonei priklausantis atlygis už suteikiamas turto pardavimo paslaugas, kuris negali viršyti 20 procentų parduoto turto pardavimo kainos dydžio. Pardavusiai turtą įmonei priklausantis atlygis už suteiktas turto pardavimo paslaugas pervedamas iš mokesčių inspekcijai skirtų Lietuvos Respublikos valstybės biudžeto asignavimų.

124. Pinigų sumos, kurias gauna įmonės, pardavusios joms perduotą turtą, per 10 darbo dienų nuo pardavimo (o jeigu parduodama dalimis, – ne rečiau kaip kartą per mėnesį iki kiekvieno kito mėnesio 10 dienos už tą mėnesį parduotą turto dalį) pervedamos šių Taisyklių VIII skyriuje nustatyta tvarka. Pinigai pervedami išrašius mokėjimo nurodymą pagal kiekvieną turto perėmimo dokumentą realizuotam turtui atskirai, bet gali būti pervedami išrašius vieną mokėjimo nurodymą už turtą, realizuotą pagal kelis turto perėmimo dokumentus. Tokiais atvejais nurodoma, kokios sumos pagal kuriuos dokumentus pervedamos.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

125. Jeigu įmonė laiku neperveda pinigų, gautų už parduotą turtą, už kiekvieną pavėluotą dieną ji moka sutartyje, sudarytoje tarp mokesčių inspekcijos ir parduodančios įmonės, nustatyto dydžio delspinigius, skaičiuojamus nuo laiku nepervestos sumos.

126. Mokesčių inspekcija sutartį gali nutraukti prieš terminą, jeigu įmonė nevykdo ar netinkamai vykdo sutartį ir toks nevykdymas ar netinkamas vykdymas yra esminis sutarties pažeidimas. Apie sutarties nutraukimą įspėjama ne vėliau kaip prieš mėnesį.

127. Neparduotas per mėnesį nuo jo perdavimo įmonei dienos turtas įmonės prašymu arba mokesčių inspekcijos iniciatyva gali būti nukainojamas. Nukainojant turtą, jo pardavimo kaina sumažinama ne daugiau kaip 30 procentų pradinės pardavimo kainos.

128. Turtą nukainoja mokesčių inspekcijos pareigūnas, dalyvaujant įmonės atstovui. Nukainojimas įforminamas turto nuvertinimo dokumentu. Turtas, neparduotas ir kitą mėnesį nuo jo nukainojimo dienos, gali būti dar kartą nukainojamas ne daugiau kaip 30 procentų, ir taip daroma, kol turtas parduodamas arba nurašomas. Turto nurašymas įforminamas turto pripažinimo atliekomis dokumentu.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

129. Įmonė Lietuvos Respublikos teisės aktų nustatyta tvarka privalo fiksuoti įplaukas už turto pardavimą.

**VI. TURTO PERDAVIMAS PATIKĖJIMO TEISE**

*Pakeistas skirsnio pavadinimas:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

130. Valstybei priklausantis konfiskuotas, pripažintas bešeimininkiu, valstybės paveldėtas ar valstybei perduotas turtas, kuris gali būti patikėjimo teise perduotas valstybei perduoto turto perdavimo patikėjimo teise dokumentu (toliau – turto perdavimo patikėjimo teise dokumentas) patikėjimo teise valdyti, naudoti ir disponuoti juo subjektams, nurodytiems Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalyje, yra:

130.1. specialioji technika;

130.2. kultūros ir meno vertybės;

130.3. netikri pinigai, tauriųjų metalų ir brangakmenių gaminiai, įspauduoti padirbtu Lietuvos valstybiniu kontroliniu prabavimo ženklu;

130.4. vertybiniai popieriai (išskyrus akcijas), lakštai;

130.5. turtas, kuris, remiantis kompetentingų institucijų išvada, tinkamas naudoti pagal netiesioginę jo paskirtį;

130.6. transporto priemonės;

130.7. kitas turtas, nurodytas Bešeimininkio, konfiskuoto, valstybės paveldėto, į valstybės pajamas perduoto turto, kuris patikėjimo teise perduodamas valdyti, naudoti ir disponuoti subjektams, nurodytiems Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalyje, sąraše, patvirtintame finansų ministro 2004 m. liepos 20 d. įsakymu Nr. 1K-269 „Dėl Bešeimininkio, konfiskuoto, valstybės paveldėto, į valstybės pajamas perduoto turto, kuris patikėjimo teise perduodamas valdyti, naudoti ir disponuoti subjektams, nurodytiems Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalyje, sąrašo patvirtinimo“.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

131. Konfiskuoti ar kitaip valstybei perduotini šaunamieji ginklai ir šaudmenys į mokesčių inspekcijos apskaitą neįtraukiami.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

132. Konfiskuoti ar kitaip valstybei perduotini šaunamieji ginklai ar šaudmenys, esantys atitinkamų valstybės (savivaldybės) institucijų (pareigūnų) žinioje, pristatomi į Lietuvos Respublikos ginklų fondą prie Vidaus reikalų ministerijos (toliau vadinama – Ginklų fondas) ir perduodami jam.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2010-06-21,
Žin., 2010, Nr.
77-3939 (2010-06-30), i. k. 1101100NUTA00000845*

133. Prieš šaunamųjų ginklų ar šaudmenų perdavimą perduodančios valstybės (savivaldybės) institucijos įgaliotas pareigūnas dviem egzemplioriais surašo turto perdavimo patikėjimo teise dokumentą, kuriame detaliai aprašo perduodamų ginklų markę, modelį ir kitus techninius parametrus, neįvertindamas šių šaunamųjų ginklų ar šaudmenų. Atitinkamos valstybės (savivaldybės) institucijos, perduodančios šaunamuosius ginklus ar šaudmenis, pareigūnas pateikia Ginklų fondui turto perėmimo dokumentą, taip pat dokumentus, pagrindžiančius turto perdavimą. Šaunamieji ginklai arba šaudmenys perduodami nustatytu laiku, kuris raštu suderinamas su Ginklų fondu.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

134. Ginklų fondo perimti šaunamieji ginklai ir šaudmenys, juos įvertinus, apskaitomi šių Taisyklių III skyriuje nustatyta tvarka.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

135. Jeigu kompetentingi asmenys Lietuvos Respublikos teisės aktų nustatyta tvarka nustato, kad rastas lobis turi istorinę, kultūrinę ar archeologinę vertę, šio lobio perdavimas turi būti raštu suderintas su Kultūros ministerija ir šis lobis turi būti perduotas tam nacionaliniam muziejui ar kitai kultūros įstaigai, kurią nurodo Kultūros ministerija. Jeigu rastas lobis neturi istorinės, kultūrinės ar archeologinės vertės, jis parduodamas bendra tvarka kaip ir kitas mokesčių inspekcijai perduotas turtas.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

136. Kultūros ir meno vertybės ir lobiai, turintys istorinę, kultūrinę ar archeologinę vertę, patikėjimo teise perduodami taip:

136.1. Mokesčių inspekcija, gavusi konfiskuotą ar kitaip valstybei perduotiną kultūros ir meno vertybę arba lobį, turintį istorinę, kultūrinę ar archeologinę vertę, turi kreiptis į Kultūros ministeriją, kad būtų nurodyta, kuriam nacionaliniam muziejui ar kitai kultūros įstaigai turi būti perduotas turtas.

136.2. Kompetentingos valstybės institucijos, kurių žinioje yra valstybei perduotinos kultūros ir meno vertybės ar lobis, turintis istorinę, kultūrinę ar archeologinę vertę, privalo organizuoti šių kultūros ir meno vertybių ar lobio, turinčio istorinę, kultūrinę ar archeologinę vertę, vertinimą (ekspertizę), iš kompetentingų asmenų gauti turto vertinimo ataskaitą (ekspertizės išvadą) ir gautą turto vertinimo ataskaitą (ekspertizės išvadą) iki mokesčių inspekcijos vykdomo šių kultūros ir meno vertybių ar lobio, turinčio istorinę, kultūrinę ar archeologinę vertę, perdavimo patikėjimo teise kitiems asmenims momento pateikti mokesčių inspekcijai, kad ji, iki surašomas turto perdavimo patikėjimo teise dokumentas, šias kultūros ir meno vertybes ar lobį, turintį istorinę, kultūrinę ar archeologinę vertę, galėtų įtraukti į apskaitos dokumentus.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

137. Netikri pinigai perduodami Lietuvos teismo ekspertizės centrui, o jeigu jis atsisako priimti, sunaikinami. Tauriųjų metalų ir brangakmenių gaminiai, įspauduoti padirbtu Lietuvos valstybiniu kontroliniu prabavimo ženklu, perduodami valstybės įmonei Lietuvos prabavimo rūmams.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

138. Paskelbti negaliojančia mokėjimo ir (ar) atsiskaitymo priemone litų banknotai, taip pat litų ir (ar) centų monetos Lietuvos Respublikos teisės aktų nustatyta tvarka keičiami į eurus Lietuvos banke. Paskelbti negaliojančia mokėjimo ir (ar) atsiskaitymo priemone eurų banknotai, taip pat eurų ir (ar) eurų centų monetos nustatyta tvarka keičiami į eurus Lietuvos banke. Užsienio valiutos banknotai ir monetos, įskaitant ir tuos užsienio valiutos banknotus ir monetas, kurie yra paskelbti negaliojančia mokėjimo ir (ar) atsiskaitymo priemone, keičiami bankuose. Jeigu šie užsienio valiutos banknotai ir (ar) monetos negali būti pakeisti bankuose, tačiau turi istorinę, muziejinę, numizmatinę ir (ar) meninę vertę, jie Kultūros ministerijos nurodymu perduodami muziejams, o tokios vertės neturintys sunaikinami. Vertybiniai popieriai, turintys istorinę, muziejinę, numizmatinę ir (ar) meninę vertę, Kultūros ministerijos nurodymu perduodami muziejams, o tokios vertės neturintys sunaikinami.

*Punkto pakeitimai:*

*Nr. ,
2014-11-26,
paskelbta TAR 2014-11-28, i. k. 2014-18095*

139. Turtas, kurio vertė mažesnė arba nedaug didesnė už galimas išlaidas, susijusias su jo realizavimu, turto perdavimo patikėjimo teise dokumentu gali būti perduodamas patikėjimo teise globos ir rūpybos įstaigoms naudoti pagal paskirtį.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

140. Kitas turtas, nurodytas šių Taisyklių 130.1, 130.4, 130.5, 130.6, 130.7 papunkčiuose, perduodamas patikėjimo teise valdyti, naudoti ir disponuoti juo Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka.

Visas patirtas išlaidas, susijusias su perduodamu patikėjimo teise turtu (ekspertizės, turto vertinimo, saugojimo, transportavimo ir kitas), turi padengti šį perduodamą patikėjimo teise turtą gaunantis asmuo.

Jeigu turtas patikėjimo teise valdyti, naudoti ir disponuoti juo perduodamas mokesčių inspekcijos sprendimu, tokie sprendimai turi būti suderinti su Valstybine mokesčių inspekcija, vadovaujantis Valstybinės mokesčių inspekcijos patvirtintomis tokių sprendimų derinimo taisyklėmis.

*Punkto pakeitimai:*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

**VII. TURTO PARDAVIMAS ELEKTRONINIUOSE KONKURSUOSE**

1401. Mokesčių inspekcija, atsižvelgdama į parduodamo turto pobūdį, galimybes pritraukti didesnį potencialių šio turto pirkėjų dėmesį, taip pat kitas svarbias aplinkybes, dėl kurių kilnojamasis turtas gali būti realizuojamas efektyviau nei konkurso būdu, gali kilnojamąjį turtą, kurio vieneto kaina lygi 17 500 eurų arba didesnė, parduoti elektroniniame konkurse.

*Punkto pakeitimai:*

*Nr. ,
2014-11-26,
paskelbta TAR 2014-11-28, i. k. 2014-18095*

1402. Pasirinkus turto pardavimą elektroninio konkurso būdu, ne vėliau kaip per 10 darbo dienų nuo turto perėmimo dokumento surašymo mokesčių inspekcija paskelbia apie turto pardavimą elektroniniame konkurse ir jį organizuoja. Elektroninio konkurso komisija (pirmininkas ir du nariai) skiriami mokesčių inspekcijos viršininko arba jo įgalioto asmens įsakymu. Elektroninio konkurso komisijai dirbant turi būti rašomas elektroninio konkurso komisijos posėdžio protokolas.

Elektroninio konkurso komisija ne vėliau kaip prieš 15 darbo dienų iki elektroninio konkurso pradžios apie tai paskelbia interneto svetainėje „e.VMI“. Informacija apie elektroniniame konkurse parduodamą turtą taip pat turi būti skelbiama mokesčių inspekcijos interneto puslapyje, skelbimų lentoje ir vietos arba centrinėje spaudoje (išskyrus pramoginio tipo leidinius). Esant galimybei, informacija apie elektroniniame konkurse parduodamą turtą skelbiama iškabinta ant paties turto.

1403. Skelbime apie elektroninį konkursą nurodoma:

1403.1. elektroninio konkurso numeris;

1403.2. elektroninio konkurso vieta, data, pradžios ir pabaigos laikas;

1403.3. telefonas pasiteirauti, kur kreiptis dėl turto apžiūros; mokesčių inspekcija taip pat nurodo, kokiomis darbo dienomis ir kuriuo laiku galima apžiūrėti parduodamą turtą;

1403.4. turto apibūdinimas (pavadinimas, rūšis, kokybė, techniniai ir (ar) kiti duomenys ar parametrai); jeigu parduodamas turtas turi trūkumų (gedimų ar panašiai), apie tai taip pat turi būti nurodyta skelbime;

1403.5. parduodamo turto nuosavybės teisių suvaržymai;

1403.6. siūloma turto pardavimo kaina;

1403.7. elektroninio konkurso dalyvių registravimo tvarka;

1403.8. jeigu yra, prie skelbimo apie elektroninį konkursą pridedamos turto nuotraukos.

1404. Pageidaujantys dalyvauti elektroniniame konkurse asmenys iki elektroninio konkurso pradžios likus ne mažiau kaip 2 darbo dienoms turi užsiregistruoti (identifikuoti savo tapatybę) prisijungdami prie Valstybinės mokesčių inspekcijos interneto svetainės „e.VMI“ autorizuotų elektroninių paslaugų srities „Mano VMI“. Elektroninio konkurso dalyviais užsiregistruojama šia tvarka:

1404.1. Dalyviai turi nurodyti savo vardą, pavardę, asmens kodą (juridinio asmens pavadinimą, kodą, jeigu konkurse ketina dalyvauti juridinis asmuo), gyvenamosios vietos (buveinės, jeigu elektroniniame konkurse ketina dalyvauti juridinis asmuo) adresą, elektroninio pašto adresą, telefono ir fakso (jeigu yra) numerius.

1404.2. Jeigu asmuo elektroniniame konkurse ketina dalyvauti per atstovą, identifikuoti savo tapatybę ir pateikti šių Taisyklių 1404.1 papunktyje nurodytą informaciją privalo atstovas. Atstovas taip pat privalo nurodyti atstovaujamojo vardą, pavardę, asmens kodą (juridinio asmens pavadinimą, kodą, jeigu atstovaujama juridiniam asmeniui) ir atstovavimo pagrindą.

1405. Asmuo užregistruojamas dalyvauti elektroniniame konkurse ir yra laikomas elektroninio konkurso dalyviu, jeigu, mokesčių inspekcijai patikrinus asmens pateiktą informaciją, įsitikinama, kad asmuo visiškai įvykdė šių Taisyklių 1404 punkte nustatytas sąlygas.

1406. Registruojantis į elektroninį konkursą, elektroninio konkurso dalyvio asmens duomenys negali būti atskleisti nei kitiems elektroninio konkurso dalyviams, nei tretiesiems asmenims, išskyrus įstatymų nustatytus atvejus.

1407. Kiekvienam užsiregistravusiam elektroninio konkurso dalyviui suteikiamas atskiras elektroninio konkurso dalyvio numeris.

1408. Elektroniniame konkurse parduodamo turto siūloma kaina nustatoma pagal turto perėmimo (įvertinimo) dokumente nurodytą kainą (įskaitant PVM).

1409. Viename elektroniniame konkurse gali būti parduodamas vienas arba keli daiktai. Jeigu parduodami keli daiktai, nurodoma kiekvieno atskiro daikto kaina.

14010. Kiekvieno elektroninio konkurso pradžia yra skelbime apie elektroninį konkursą nurodytos darbo dienos devinta valanda (9 val. 00 min.), o pabaiga – 5 darbo dienos (skaičiuojant nuo skelbime apie elektroninį konkursą nurodytos elektroninio konkurso pradžios dienos) dvylikta valanda (12 val. 00 min.).

Jeigu elektroninio konkurso pabaigos laikas sutampa su poilsio ar švenčių diena, elektroninio konkurso pabaiga laikoma pirmosios po poilsio ar švenčių dienos einančios darbo dienos dvylikta valanda (12 val. 00 min.).

14011. Elektroninio konkurso metu elektroninio konkurso dalyviai siūlo savo kainą. Elektroninio konkurso dalyviai kainą siūlo eurais be centų. Elektroninio konkurso dalyvis elektroninio konkurso metu turi teisę pasiūlyti naują, didesnę, kainą. Naujos, didesnės, kainos pasiūlymų skaičius neribojamas.

*Punkto pakeitimai:*

*Nr. ,
2014-11-26,
paskelbta TAR 2014-11-28, i. k. 2014-18095*

14012. Elektroninio konkurso dalyvis, pasiūlęs savo kainą, per elektroninę informacinę sistemą automatiškai gauna pranešimą apie pateikto pasiūlymo patvirtinimą. Pranešimą apie elektroninio konkurso dalyvio pasiūlytos kainos patvirtinimą per elektroninę informacinę sistemą automatiškai gauna ir kiti elektroninio konkurso dalyviai. Elektroninio konkurso metu rodoma didžiausia už turtą pasiūlyta kaina ir ją pasiūliusio dalyvio numeris.

14013. Elektroninio konkurso dalyvis iki elektroninio konkurso pradžios ar jo metu gali atsisakyti dalyvauti elektroniniame konkurse. Apie atsisakymą dalyvauti elektroniniame konkurse elektroninio konkurso dalyvis turi pranešti elektroninio konkurso komisijai per Valstybinės mokesčių inspekcijos interneto svetainės „e.VMI“ autorizuotų elektroninių paslaugų sritį „Mano VMI“ arba raštu. Elektroninio konkurso komisijos narys, užregistravęs tokį dalyvį, registracijos žurnale turi įrašyti, kad šis elektroninio konkurso dalyvis atsisakė dalyvauti konkurse, nurodyti atsisakymo datą ir pasirašyti.

14014. Elektroninio konkurso laimėtoju pripažįstamas elektroninio konkurso dalyvis, kuris iki elektroninio konkurso pabaigos pasiūlė didžiausią kainą. Elektroninį konkursą laimėjusio dalyvio pasiūlyta kaina laikoma turto pardavimo kaina.

14015. Elektroniniam konkursui pasibaigus:

14015.1. Valstybinės mokesčių inspekcijos interneto svetainės „e.VMI“ autorizuotų elektroninių paslaugų srityje „Mano VMI“ skelbiama, už kokią kainą turtas parduotas;

14015.2. elektroninį konkursą laimėjusiam jo dalyviui per informacinę sistemą automatiškai pranešama apie laimėtą elektroninį konkursą; visiems elektroninio konkurso dalyviams per informacinę sistemą automatiškai pranešama apie elektroninio konkurso pabaigą.

14016. Elektroninį konkursą laimėjęs dalyvis visą pasiūlytą sumą privalo sumokėti per 10 darbo dienų nuo elektroninio konkurso pabaigos į elektroninio konkurso komisijos nurodytą sąskaitą. Už elektroniniame konkurse nupirktą turtą elektroninio konkurso laimėtojas atsiskaito mokėjimo pavedimu arba naudodamasis elektronine bankininkyste. Už elektroniniame konkurse įsigytą turtą atsiskaityti dalimis draudžiama.

14017. Elektroninio konkurso laimėtojas, atsisakęs mokėti arba nesumokėjęs šių Taisyklių 14016 punkte nurodytu laiku jo pasiūlytą sumą, praranda teisę pirkti turtą. Tokiu atveju laikoma, kad laimi antrasis pagal pasiūlytos kainos dydį elektroninio konkurso dalyvis. Apie tai jam turi būti pranešta elektroninio ryšio priemonėmis per 5 darbo dienas nuo pinigų sumokėjimo termino pabaigos. Minėtas elektroninio konkurso dalyvis jo pasiūlytą pinigų sumą į elektroninio konkurso komisijos nurodytą sąskaitą turi sumokėti per 10 darbo dienų nuo pranešimo gavimo. Jeigu ir šis elektroninio konkurso dalyvis per 10 darbo dienų nuo pranešimo gavimo nesumoka nurodytos sumos į elektroninio konkurso komisijos nurodytą sąskaitą arba atsisako pasiūlymo pirkti turtą, laimėtoju laikomas dalyvis, kuris pasiūlė didžiausią kainą prieš minėtą dalyvį, ir taip toliau.

14018. Elektroninio konkurso laimėtojas privalo elektroninio konkurso komisijai pateikti arba atsiųsti dokumentus, patvirtinančius, kad jo už nupirktą turtą pasiūlyta suma sumokėta. Elektroninio konkurso komisija, gavusi iš elektroninio konkurso laimėtojo informaciją, patvirtinančią, kad suma sumokėta, per 5 darbo dienas nuo minėtos informacijos gavimo surašo Valstybinės mokesčių inspekcijos patvirtintos formos elektroninio konkurso protokolą.

14019. Turto įsigijimo elektroniniame konkurse faktui patvirtinti per 10 darbo dienų nuo elektroninio konkurso laimėtojo pasiūlytos sumos gavimo su elektroninio konkurso laimėtoju sudaroma įstatymų reikalaujamos formos pirkimo–pardavimo sutartis.

14020. Elektroninis konkursas laikomas neįvykusiu, jeigu:

14020.1. dalyvauti elektroniniame konkurse neužsiregistruoja nė vienas dalyvis;

14020.2. dalyvauti elektroniniame konkurse užsiregistruoja mažiau kaip 2 dalyviai;

14020.3. visi elektroninio konkurso dalyviai atsisako pirkti parduodamą turtą.

14021. Dalyvavę elektroniniame konkurse asmenys, nesutinkantys su elektroninio konkurso rezultatais, teisės aktų nustatyta tvarka gali apskųsti elektroninio konkurso rezultatus teisme.

14022. Jeigu elektroninis konkursas neįvyksta, ne vėliau kaip po 20 darbo dienų nuo tos dienos, kurią elektroninis konkursas neįvyko, turi būti skelbiamas antrasis elektroninis konkursas.

14023. Antrasis elektroninis konkursas vyksta tokiomis pat sąlygomis ir tokia pat tvarka kaip pirmasis elektroninis konkursas, tik antrajame elektroniniame konkurse parduodamo turto pradinė kaina gali būti sumažinama ne daugiau kaip 30 procentų.

14024. Neįvykus antrajam elektroniniam konkursui, turtas gali būti parduodamas kitu šiose Taisyklėse nustatytu būdu. Turto įsigijimas įforminamas įstatymų reikalaujamos formos pirkimo–pardavimo sutartimi.

14025. Jeigu dalyvauti pirmame ir antrame elektroniniuose konkursuose užsiregistruoja tik tas pats (vienas) dalyvis, antrasis elektroninis konkursas laikomas įvykusiu ir turtas šiam dalyviui parduodamas už jo pasiūlytą kainą

*Papildyta skirsniu:*

*Nr. ,
2014-08-27,
paskelbta TAR 2014-09-02, i. k. 2014-11584*

**VIII. TURTO PARDAVIMAS ELEKTRONINĖJE PARDUOTUVĖJE**

14026. Mokesčių inspekcija, atsižvelgdama į parduodamo turto pobūdį, galimybes pritraukti didesnį potencialių šio turto pirkėjų dėmesį, taip pat kitas svarbias aplinkybes, dėl kurių kilnojamasis turtas gali būti realizuojamas efektyviau nei parduodamas per įmones, su kuriomis mokesčių inspekcija konkurso būdu yra sudariusi valstybei perduotino turto realizavimo sutartis, gali kilnojamąjį turtą, kurio vieneto kaina yra mažesnė nei 17 500 eurų, parduoti elektroninėje parduotuvėje.

*Punkto pakeitimai:*

*Nr. ,
2014-11-26,
paskelbta TAR 2014-11-28, i. k. 2014-18095*

14027. Turto pardavimą elektroninėje parduotuvėje organizuoja ir vykdo mokesčių inspekcijos viršininko arba jo įgalioto asmens įsakymu sudaryta 3 asmenų (pirmininkas ir nariai) pardavimo komisija (toliau – pardavimo komisija).

Per 5 dienas po to, kai priimamas sprendimas, kad turtas turi būti parduodamas elektroninėje parduotuvėje, informacija apie parduodamą turtą paskelbiama Valstybinės mokesčių inspekcijos interneto svetainėje „e.VMI“. Informacija apie elektroninėje parduotuvėje parduodamą turtą turi būti skelbiama ir mokesčių inspekcijos interneto puslapyje, skelbimų lentoje ir vietos arba centrinėje spaudoje (išskyrus pramoginio tipo leidinius). Esant galimybei, informacija apie elektroninėje parduotuvėje parduodamą turtą skelbiama iškabinta ant paties turto.

Pardavimo komisijai dirbant turi būti rašomas pardavimo komisijos posėdžio protokolas.

14028. Pirkti turtą elektroninėje parduotuvėje gali identifikuoti asmenys, interneto svetainėje „e.VMI“ prisijungę prie autorizuotų elektroninių paslaugų srities „Mano VMI“.

14029. Prisijungdami prie Valstybinės mokesčių inspekcijos interneto svetainės „e.VMI“ autorizuotų elektroninių paslaugų srities „Mano VMI“, asmenys, pageidaujantys pirkti turtą elektroninėje parduotuvėje, turi identifikuoti savo tapatybę – nurodyti savo vardą, pavardę, asmens kodą (juridinio asmens pavadinimą, kodą, jeigu turtą pirkti ketina juridinis asmuo), gyvenamosios vietos (buveinės, jeigu turtą pirkti ketina juridinis asmuo) adresą, elektroninio pašto adresą, telefono ir fakso (jeigu yra) numerius.

14030. Jeigu prie Valstybinės mokesčių inspekcijos interneto svetainės „e.VMI“ autorizuotų elektroninių paslaugų srities „Mano VMI“ jungiasi asmens atstovas, jis privalo identifikuoti savo tapatybę ir pateikti šių Taisyklių 14029 punkte nurodytą informaciją. Atstovas taip pat privalo nurodyti atstovaujamojo vardą, pavardę, asmens kodą (juridinio asmens pavadinimą, kodą, jeigu atstovaujama juridiniam asmeniui) ir atstovavimo pagrindą.

14031. Asmenys gali pirkti turtą elektroninėje parduotuvėje, pasirinkę atitinkamos kategorijos pardavimo objektą. Vienam asmeniui įsigyjamo turto kiekis neribojamas.

14032. Elektroninėje parduotuvėje parduodamo turto vieneto kaina nustatoma pagal turto perėmimo (vertinimo) dokumente nurodytą kainą (įskaitant PVM).

14033. Elektroninėje parduotuvėje parduodamas turtas turi būti aprašytas – nurodytas jo pavadinimas, rūšis, kokybė, techniniai ir (ar) kiti duomenys ar parametrai. Jeigu parduodamas turtas turi trūkumų (gedimų ar panašiai) ir (ar) nuosavybės teisių suvaržymų, apie tai irgi turi būti nurodyta turto aprašyme. Aprašyme turi būti nurodytas jo pardavimo (atsiėmimo) vietos adresas ir pateikta turto nuotrauka.

14034. Elektroninėje parduotuvėje parduodama prekė turi būti siūloma tik toje objektų kategorijoje, kuriai ji priskirta pagal savo požymius.

14035. Elektroninėje parduotuvėje išsirinkęs perkamą turtą ir patvirtinęs jo įsigijimą, asmuo elektroninio ryšio priemonėmis gauna suformuotą mokėjimo sąskaitą, kurią turi apmokėti mokėjimo pavedimu arba naudodamasis elektronine bankininkyste.

14036. Visą elektroninėje parduotuvėje išsirinkto turto kainą asmuo privalo sumokėti per 3 darbo dienas nuo mokėjimo sąskaitos gavimo, pinigus pervesdamas į mokesčių inspekcijos sąskaitą, kuri nurodoma mokėjimo sąskaitoje.

14037.Už elektroninėje parduotuvėje įsigytą turtą atsiskaityti dalimis draudžiama.

14038. Asmeniui išsirinkus turtą ir patvirtinus jo būsimą įsigijimą, perkamam turtui suteikiamas statusas „Rezervuota“, kol už jį bus sumokėta arba pasibaigs asmeniui nustatytas sumokėjimo terminas.

14039. Perkamas turtas, kuriam suteiktas statusas „Rezervuota“, negali būti įgyjamas kito asmens.

14040. Pirkėjui sumokėjus už įsigytą turtą, šio turto statusas pakinta – iš „Rezervuota“ į „Sumokėta“, pirkėjui išsiunčiamas elektroninis pranešimas, kad už įsigytą turtą sumokėta. Kartu pirkėjui pranešama apie įsigyto turto atsiėmimo sąlygas.

14041. Asmuo (įgaliotas asmens atstovas), įsigijęs turtą elektroninėje parduotuvėje, iš pardavimo vietos jį turi atsiimti per 3 darbo dienas po to, kai gauną pranešimą, kad už turtą sumokėta. Jeigu turtą elektroninėje parduotuvėje įsigijo asmens įgaliotas atstovas, prieš atsiimdamas įsigytą turtą jis privalo pateikti jam asmens suteiktus įgaliojimus patvirtinančius dokumentus.

14042. Pirkėjui, neatsiėmusiam įsigyto turto per 3 darbo dienas po to, kai gauna pranešimą, kad už įsigytą turtą sumokėta, pereina turto atsitiktinio žuvimo ar sugedimo rizika, be to, pirkėjas privalo padengti mokesčių inspekcijos turėtas prekės saugojimo išlaidas (jeigu jų buvo).

14043. Elektroninėje parduotuvėje įsigytas turtas grąžinamas ir keičiamas Lietuvos Respublikos teisės aktų nustatyta tvarka.

14044. Jeigu įsigijęs turtą asmuo per nustatytą terminą nesumoka turto kainos, turto statusas pakinta – iš „Rezervuota“ į „Aktyvi“ ir turtą gali įsigyti bet kuris kitas elektroninės parduotuvės lankytojas.

*Papildyta skirsniu:*

*Nr. ,
2014-08-27,
paskelbta TAR 2014-09-02, i. k. 2014-11584*

**V. STRATEGINIŲ PREKIŲ SAUGOJIMAS**

*Pakeistas skyriaus pavadinimas:*

*Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067*

141. Strateginės prekės, jeigu būtina, perduodamos saugoti į specialias saugyklas arba laidojamos specialiai skirtose vietose.

*Punkto pakeitimai:*

*Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067*

142. Mokesčių inspekcija, įtraukusi į apskaitą strategines prekes, per 3 darbo dienas turi informuoti Ūkio ministeriją ir kitas valstybės institucijas ir įstaigas, kurių veiklos sričiai priskiriamas šių strateginių prekių ar technologijų panaudojimas, apie perduotas strategines prekes.

*Punkto pakeitimai:*

*Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

143. Įmonių patirtos strateginių prekių saugojimo išlaidos dengiamos taip: valstybės institucijų ir įstaigų patirtos išlaidos, susijusios su turto saugojimu, iki šio turto perdavimo mokesčių inspekcijai apmokamos iš joms skirtų Lietuvos Respublikos valstybės biudžeto asignavimų, o mokesčių inspekcija jai perduoto turto saugojimo išlaidas apmoka iš jai skirtų Lietuvos Respublikos valstybės biudžeto asignavimų. Jeigu mokesčių inspekcija tokį turtą perduoda patikėjimo teise, su tokiu perduotu turtu susijusias išlaidas apmoka šį turtą perėmęs asmuo.

*Punkto pakeitimai:*

*Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

144. Mokesčių inspekcija, įtraukusi į apskaitą strategines prekes, surašo turto perėmimo dokumentą, kurio vieną egzempliorių palieka saugotojui.

*Punkto pakeitimai:*

*Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

**VI. TURTO, PRIPAŽINTO ATLIEKOMIS, TVARKYMAS**

145. Įtrauktas į atitinkamos valstybės ar savivaldybės institucijos apskaitą turtas, kuris negali būti panaudotas pagal paskirtį ir yra pripažintas nerealizuotinu (sugedę maisto produktai ar išimtas iš apyvartos turtas, neidentifikuojamos ar eksploatuoti netinkamos transporto priemonės), konfiskuotas turtas, kurio pasibaigęs realizavimo terminas arba jeigu kompetentingos institucijos nustato, kad konfiskuotas turtas yra sugedęs, neidentifikuojamas, sugadintas arba pripažintas nerealizuotinu (netinkamu naudoti, eksploatuoti) turtu ir dėl to negali būti parduodamas, taip pat jeigu įtraukto į apskaitą turto vertė mažesnė arba nedaug didesnė už galimas išlaidas, susijusias su jo realizavimu (ekspertizės, turto vertinimo, saugojimo, transportavimo ir kitos išlaidos), pripažįstamas atliekomis, taip pat turtas, kuris pagal šių Taisyklių 20 punkto nuostatas pripažintas atliekomis ir kurio mokesčių inspekcija neįtraukia į apskaitą, panaudojamas arba šalinamas vadovaujantis Lietuvos Respublikos atliekų tvarkymo įstatymu ir Eksploatuoti netinkamų transporto priemonių tvarkymo taisyklėmis, patvirtintomis aplinkos ministro 2003 m. gruodžio 24 d. įsakymu Nr. 710 „Dėl Eksploatuoti netinkamų transporto priemonių tvarkymo taisyklių patvirtinimo“.

*Punkto pakeitimai:*

*Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067*

*Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2010-04-21,
Žin., 2010, Nr.
50-2433 (2010-04-30), i. k. 1101100NUTA00000451*

*Nr. ,
2015-03-13,
paskelbta TAR 2015-03-19, i. k. 2015-03963*

*Nr. ,
2016-01-06,
paskelbta TAR 2016-01-12, i. k. 2016-00540*

146. Institucija, įtraukusi į apskaitą ir pripažinusi atliekomis nerealizuotiną (neidentifikuojamą, netinkamą panaudoti, eksploatuoti) turtą, veikia kaip Lietuvos Respublikos atliekų tvarkymo įstatyme nurodytas atliekų turėtojas.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2010-04-21,
Žin., 2010, Nr.
50-2433 (2010-04-30), i. k. 1101100NUTA00000451*

147. Turtas, pripažintas atliekomis, iš apskaitos nurašomas pagal turto pripažinimo atliekomis aktą.

148. Išlaidas, susijusias su turto, pripažinto atliekomis, tvarkymu, šių Taisyklių 146 punkte nurodytas atliekų turėtojas apmoka iš jam skirtų Lietuvos Respublikos valstybės biudžeto asignavimų.

**VII. TURTO GRĄŽINIMAS**

149. Turto grąžinimas vykdomas, kai įsiteisėja civilinėje, administracinio nusižengimo ar baudžiamojoje byloje (ikiteisminiame tyrime) priimtas atitinkamas sprendimas, kuris yra pagrindas grąžinti savininkui turtą.

*Punkto pakeitimai:*

*Nr. ,
2016-01-06,
paskelbta TAR 2016-01-12, i. k. 2016-00540*

150. Jeigu turtas dar neparduotas, jis grąžinamas natūra savininko prašymu. Kartu su prašymu turi būti pridėti dokumentai (tinkamai patvirtintos jų kopijos), kuriais remiantis savininkui grąžinamas turtas. Šiuo atveju turtą grąžina arba mokesčių inspekcija, arba asmuo, kuriam šis turtas buvo perduotas patikėjimo teise.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

151. Tuo atveju, jeigu turtas jau parduotas, grąžinama ta už parduotą turtą gauta pinigų suma, kurią faktiškai gavo valstybė (atėmus pinigų sumas, išmokėtas asmenims už suteiktas turto saugojimo, realizavimo ir kitas paslaugas, taip pat kitas su turtu susijusias išlaidas, kurios buvo patirtos ir apmokėtos). Pinigai grąžinami iš Valstybinei mokesčių inspekcijai skirtų Lietuvos Respublikos valstybės biudžeto asignavimų pagal valstybei perduotino turto perdavimo, apskaitymo, saugojimo, realizavimo, grąžinimo ir pripažinimo atliekomis programą (jos turinį atitinkančią programą).

152. Turtas arba jį realizavus gauti pinigai grąžinami valstybei perduoto turto grąžinimo dokumentu per 30 darbo dienų nuo to momento, kai savininkas ar jo atstovas pateikia mokesčių inspekcijai prašymą grąžinti turtą ir dokumentus (tinkamai patvirtintas jų kopijas), kuriais remiantis savininkui grąžinamas turtas.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

153. Pinigai grąžinami savininkui, pateikusiam asmenybę patvirtinantį dokumentą, arba kitiems asmenims, pateikusiems savininko rašytinį įgaliojimą, patvirtintą įstatymų nustatyta tvarka.

**VIII. GAUTŲ PINIGINIŲ LĖŠŲ PASKIRSTYMAS**

154. Už realizuotą valstybei perduotiną turtą gautos lėšos sumokamos į atitinkamos mokesčių inspekcijos biudžeto pajamų surenkamąją sąskaitą.

155. Jeigu valstybei perduotinas turtas yra pinigai, jie perimami arba pervedami į Valstybinės mokesčių inspekcijos biudžeto pajamų surenkamąją sąskaitą.

*Punkto pakeitimai:*

*Nr. ,
2013-08-21,
Žin., 2013, Nr.
90-4470 (2013-08-23), i. k. 1131100NUTA00000722*

156. Mokesčių inspekcija pinigus, gautus už parduotus daiktinius įrodymus, taip pat užsienio valiutą kaip daiktinį įrodymą kaupia mokesčių inspekcijos atitinkamoje depozitinėje sąskaitoje iki kompetentingos valstybės institucijos (pareigūno) sprendimo, kuriuo bus išspręstas šių daiktinių įrodymų likimas, priėmimo.

**IX. BAIGIAMOSIOS NUOSTATOS**

157. Administruojant Bendrijos prekių muitinio statuso neturinčias prekes, mokesčių inspekcijai pagal šias Taisykles priskirtas funkcijas atlieka Lietuvos Respublikos muitinė. Tokiais atvejais šios Taisyklės taikomos tiek, kiek Bendrijos muitų teisės aktai ir jų nuostatas įgyvendinantys Lietuvos Respublikos teisės aktai nenustato kitaip. Atsižvelgdamas į šiuos teisės aktus, Muitinės departamentas prie Finansų ministerijos prireikus patvirtina tvarkos, nustatančios Bendrijos prekių muitinio statuso neturinčių prekių administravimo ypatumus, aprašą. Daiktinių įrodymų, konfiskuotų, į valstybės pajamas perduotų, pripažintų bešeimininkėmis prekių, neturinčių Bendrijos prekių muitinio statuso, realizavimo tvarką nustato Muitinės departamento prie Finansų ministerijos generalinio direktoriaus 2004 m. gruodžio 29 d. įsakymas Nr. 1B-1204 „Dėl Daiktinių įrodymų, konfiskuotų, į valstybės pajamas perduotų, pripažintų bešeimininkėmis prekių, neturinčių Bendrijos prekių muitinio statuso, realizavimo taisyklių patvirtinimo“.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2016-01-06,
paskelbta TAR 2016-01-12, i. k. 2016-00540*

158. Visos su turtu susijusios ūkinės operacijos (turto perėmimas, saugojimas ir panašiai) įforminamos atitinkamais dokumentais. Šių dokumentų turinys (turto duomenys) turi būti suvestas į mokesčių inspekcijos, centralizuotai valdomo valstybės turto valdytojo, Nacionalinės žemės tarnybos apskaitą ne vėliau kaip per 5 darbo dienas nuo atitinkamų dokumentų surašymo.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

159. Visi dokumentai (iš turtą perdavusių asmenų gauti pranešimai, turto aprašo kopijos, atitinkami dokumentai, kuriais remiantis turtas perimtas mokesčių inspekcijos, centralizuotai valdomo valstybės turto valdytojo, Nacionalinės žemės tarnybos teritorinio padalinio, vertinimo, nukainojimo ir kiti dokumentai), susiję su valstybei perduotinu turtu, registruojami ir saugomi pagal atskirą turto vienetą.

*Punkto pakeitimai:*

*Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

*Nr. ,
2015-03-13,
paskelbta TAR 2015-03-19, i. k. 2015-03963*

160. Kelis turto perėmimo dokumentus ir visus su jais susijusius dokumentus į vieną bylą galima segti tik tais atvejais, kai jie atskiriami žymekliais ir kai rašomas byloje esančių dokumentų apyrašas.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

161. Turto perėmimo dokumentai registruojami registracijos knygoje.

*Punkto pakeitimai:*

*Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073*

162. Ginčai, kylantys dėl konfiskuoto ar kitaip valstybei perduotino turto perdavimo, apskaitos, įkainojimo, saugojimo, realizavimo, grąžinimo ir organizacijų, asmenų arba pareigūnų veiksmų, nagrinėjami įstatymų nustatyta tvarka.

\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos Vyriausybė, Nutarimas

Nr. ,
2005-01-24,
Žin., 2005, Nr.
12-376 (2005-01-27), i. k. 1051100NUTA00000067

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

2.

Lietuvos Respublikos Vyriausybė, Nutarimas

Nr. ,
2005-09-05,
Žin., 2005, Nr.
109-3978 (2005-09-08), i. k. 1051100NUTA00000970

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

3.

Lietuvos Respublikos Vyriausybė, Nutarimas

Nr. ,
2006-11-30,
Žin., 2006, Nr.
132-4996 (2006-12-05), i. k. 1061100NUTA00001190

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

4.

Lietuvos Respublikos Vyriausybė, Nutarimas

Nr. ,
2008-10-29,
Žin., 2008, Nr.
128-4904 (2008-11-08), i. k. 1081100NUTA00001101

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

5.

Lietuvos Respublikos Vyriausybė, Nutarimas

Nr. ,
2009-12-16,
Žin., 2009, Nr.
154-6967 (2009-12-28), i. k. 1091100NUTA00001712

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

6.

Lietuvos Respublikos Vyriausybė, Nutarimas

Nr. ,
2010-04-21,
Žin., 2010, Nr.
50-2433 (2010-04-30), i. k. 1101100NUTA00000451

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

7.

Lietuvos Respublikos Vyriausybė, Nutarimas

Nr. ,
2010-06-21,
Žin., 2010, Nr.
77-3939 (2010-06-30), i. k. 1101100NUTA00000845

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

8.

Lietuvos Respublikos Vyriausybė, Nutarimas

Nr. ,
2010-08-12,
Žin., 2010, Nr.
97-5032 (2010-08-14), i. k. 1101100NUTA00001141

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

9.

Lietuvos Respublikos Vyriausybė, Nutarimas

Nr. ,
2011-01-17,
Žin., 2011, Nr.
10-442 (2011-01-25), i. k. 1111100NUTA00000073

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

10.

Lietuvos Respublikos Vyriausybė, Nutarimas

Nr. ,
2011-06-01,
Žin., 2011, Nr.
70-3317 (2011-06-09), i. k. 1111100NUTA00000641

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

11.

Lietuvos Respublikos Vyriausybė, Nutarimas

Nr. ,
2012-01-25,
Žin., 2012, Nr.
13-558 (2012-01-28), i. k. 1121100NUTA00000078

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

12.

Lietuvos Respublikos Vyriausybė, Nutarimas

Nr. ,
2012-04-11,
Žin., 2012, Nr.
46-2229 (2012-04-19), i. k. 1121100NUTA00000388

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

13.

Lietuvos Respublikos Vyriausybė, Nutarimas

Nr. ,
2013-08-21,
Žin., 2013, Nr.
90-4470 (2013-08-23), i. k. 1131100NUTA00000722

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 "Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo" pakeitimo

14.

Lietuvos Respublikos Vyriausybė, Nutarimas

Nr. ,
2014-08-27,
paskelbta TAR 2014-09-02, i. k. 2014-11584

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 „Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ pakeitimo

15.

Lietuvos Respublikos Vyriausybė, Nutarimas

Nr. ,
2014-11-26,
paskelbta TAR 2014-11-28, i. k. 2014-18095

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 „Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ pakeitimo

16.

Lietuvos Respublikos Vyriausybė, Nutarimas

Nr. ,
2015-03-13,
paskelbta TAR 2015-03-19, i. k. 2015-03963

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 „Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ pakeitimo

17.

Lietuvos Respublikos Vyriausybė, Nutarimas

Nr. ,
2016-01-06,
paskelbta TAR 2016-01-12, i. k. 2016-00540

Dėl Lietuvos Respublikos Vyriausybės 2004 m. gegužės 26 d. nutarimo Nr. 634 „Dėl Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ pakeitimo